title: 2014/351/ES: Padomes Lēmums ( 2014. gada 13. maijs ) par to, lai noslēgtu Eiropas Savienības un Madagaskaras Republikas saskaņoto protokolu, ar kuru nosaka zvejas iespējas un finansiālo ieguldījumu, kas paredzēts starp abām Pusēm spēkā esošajā Partnerattiecību nolīgumā zivsaimniecības nozarē

text:
               14.6.2014

               LV

               Eiropas Savienības Oficiālais Vēstnesis

               L 175/24

         PADOMES LĒMUMS
   (2014. gada 13. maijs)
   par to, lai noslēgtu Eiropas Savienības un Madagaskaras Republikas saskaņoto protokolu, ar kuru nosaka zvejas iespējas un finansiālo ieguldījumu, kas paredzēts starp abām Pusēm spēkā esošajā Partnerattiecību nolīgumā zivsaimniecības nozarē

      (2014/351/ES)

   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 43. pantu saistībā ar 218. panta 6. punkta a) apakšpunktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu,
   tā kā:

               (1)

               Padome 2007. gada 15. novembrī pieņēma Regulu (EK) Nr. 31/2008 par to, lai noslēgtu Partnerattiecību nolīgumu zivsaimniecības nozarē starp Eiropas Kopienu un Madagaskaras Republiku (1) (turpmāk “partnerattiecību nolīgums”).

               (2)

               Savienība risināja sarunas ar Madagaskaras Republiku par jaunu protokolu, ar kuru ES kuģiem piešķir zvejas iespējas ūdeņos, kas attiecībā uz zveju ir Madagaskaras suverenitātē vai jurisdikcijā (turpmāk “jaunais protokols”).

               (3)

               Šis jaunais protokols ir parakstīts, pamatojoties uz Padomes Lēmumu 2012/826/ES (2), un to provizoriski piemēro no 2012. gada 28. novembra.

               (4)

               Jaunais protokols būtu jāapstiprina,

         IR PIEŅĒMUSI ŠO LĒMUMU.
   1. pants
   Savienības vārdā tiek apstiprināts Eiropas Savienības un Madagaskaras Republikas saskaņotais protokols, ar kuru nosaka zvejas iespējas un finansiālo ieguldījumu, kas paredzēts starp abām Pusēm spēkā esošajā Partnerattiecību nolīgumā zivsaimniecības nozarē (turpmāk “protokols”) (3).
   2. pants
   Padomes priekšsēdētājs Savienības vārdā sniedz protokola 16. pantā paredzēto paziņojumu (4).
   3. pants
   Šis lēmums stājas spēkā tā pieņemšanas dienā.

      Briselē, 2014. gada 13. maijā

            Padomes vārdā –

            priekšsēdētājs

         E. VENIZELOS

      (1)  OV L 15, 18.1.2008., 1. lpp.

      (2)  Padomes Lēmums 2012/826/ES (2012. gada 28. novembris) par to, lai Eiropas Savienības vārdā parakstītu un provizoriski piemērotu Eiropas Savienības un Madagaskaras Republikas saskaņoto protokolu, ar kuru nosaka zvejas iespējas un finansiālo ieguldījumu, kas paredzēts starp abām Pusēm spēkā esošajā Partnerattiecību nolīgumā zivsaimniecības nozarē (OV L 361, 31.12.2012., 11. lpp.).

      (3)  Protokola teksts ir publicēts OV L 361, 31.12.2012., 12. lpp., kopā ar lēmumu par tā parakstīšanu.

      (4)  Protokola spēkā stāšanās datumu Padomes Ģenerālsekretariāts publicēs Eiropas Savienības Oficiālajā Vēstnesī.


title: Eiropas Parlamenta Lēmums (ES) 2015/1651 (2015. gada 29. aprīlis) par Eiropas Ķīmisko vielu aģentūras 2013. finanšu gada budžeta izpildes apstiprināšanu

text:
               30.9.2015

               LV

               Eiropas Savienības Oficiālais Vēstnesis

               L 255/219

      EIROPAS PARLAMENTA LĒMUMS (ES) 2015/1651
      (2015. gada 29. aprīlis)
      par Eiropas Ķīmisko vielu aģentūras 2013. finanšu gada budžeta izpildes apstiprināšanu
      EIROPAS PARLAMENTS,

                  —

                  ņemot vērā Eiropas Ķīmisko vielu aģentūras 2013. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Ķīmisko vielu aģentūras 2013. finanšu gada pārskatiem un Aģentūras atbildes (1),

                  —

                  ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2013. finanšu gadu saskaņā ar Līguma par Eiropas Savienības darbību 287. pantu,

                  —

                  ņemot vērā Padomes 2015. gada 17. februāra ieteikumu par apstiprinājumu, ko sniedz Aģentūrai par 2013. finanšu gada budžeta izpildi (05304/2015 – C8-0054/2015),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3),

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (4) un jo īpaši tās 208. pantu,

                  —

                  ņemot vērā Eiropas Parlamenta un Padomes 2006. gada 18. decembra Regulu (EK) Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH), un ar kuru izveido Eiropas Ķimikāliju aģentūru, groza Direktīvu 1999/45/EK un atceļ Padomes Regulu (EEK) Nr. 793/93 un Komisijas Regulu (EK) Nr. 1488/94, kā arī Padomes Direktīvu 76/769/EEK un Komisijas Direktīvu 91/155/EEK, Direktīvu 93/67/EEK, Direktīvu 93/105/EK un Direktīvu 2000/21/EK (5), un jo īpaši tās 97. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (6),

                  —

                  ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (7), un jo īpaši tās 108. pantu,

                  —

                  ņemot vērā Reglamenta 94. pantu un V pielikumu,

                  —

                  ņemot vērā Budžeta kontroles komitejas ziņojumu un Vides, sabiedrības veselības un pārtikas nekaitīguma komitejas atzinumu (A8-0073/2015),

         1.

            sniedz Eiropas Ķīmisko vielu aģentūras izpilddirektoram apstiprinājumu par Aģentūras 2013. finanšu gada budžeta izpildi;

         2.

            izklāsta savus konstatējumus turpmāk tekstā iekļautajā rezolūcijā;

         3.

            uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Eiropas Ķīmisko vielu aģentūras izpilddirektoram, Padomei, Komisijai un Revīzijas palātai, kā arī nodrošināt to publicēšanu Eiropas Savienības Oficiālajā Vēstnesī (L sērijā).

               Priekšsēdētājs

            Martin SCHULZ

               Ģenerālsekretārs

            Klaus WELLE

         (1)  OV C 442, 10.12.2014., 132. lpp.

         (2)  Skatīt 1. zemsvītras piezīmi.

         (3)  OV L 248, 16.9.2002., 1. lpp.

         (4)  OV L 298, 26.10.2012., 1. lpp.

         (5)  OV L 396, 30.12.2006., 1. lpp.

         (6)  OV L 357, 31.12.2002., 72. lpp.

         (7)  OV L 328, 7.12.2013., 42. lpp.


title: 2014/675/ES: Padomes Lēmums ( 2014. gada 25. septembris ) par nostāju, kas Eiropas Savienības vārdā jāieņem EEZ Apvienotajā komitejā attiecībā uz EEZ līguma II pielikuma grozījumu

text:
                  27.9.2014

                  LV

                  Eiropas Savienības Oficiālais Vēstnesis

                  L 283/47

            PADOMES LĒMUMS
      (2014. gada 25. septembris)
      par nostāju, kas Eiropas Savienības vārdā jāieņem EEZ Apvienotajā komitejā attiecībā uz EEZ līguma II pielikuma grozījumu

         (2014/675/ES)

      EIROPAS SAVIENĪBAS PADOME,
      ņemot vērā Līgumu par Eiropas Savienības darbību un jo īpaši tā 43. panta 2. punktu, 114. panta 1. punktu un 168. panta 4. punkta b) apakšpunktu saistībā ar tā 218. panta 9. punktu,
      ņemot vērā Padomes Regulu (EK) Nr. 2894/94 (1994. gada 28. novembris) par Eiropas Ekonomikas zonas līguma īstenošanas kārtību (1) un jo īpaši tās 1. panta 3. punktu,
      ņemot vērā Eiropas Komisijas priekšlikumu,
      tā kā:

                  (1)

                  Līgums par Eiropas Ekonomikas zonu (2) (“EEZ līgums”) stājās spēkā 1994. gada 1. janvārī.

                  (2)

                  Saskaņā ar EEZ līguma 98. pantu EEZ Apvienotā komiteja var pieņemt lēmumu grozīt inter alia EEZ līguma II pielikumu.

                  (3)

                  EEZ līguma II pielikums ietver konkrētus noteikumus un kārtību attiecībā uz tehniskajiem noteikumiem, standartiem, testēšanu un sertifikāciju.

                  (4)

                  EEZ līgumā ir iekļaujama Eiropas Parlamenta un Padomes Regula (EK) Nr. 1107/2009 (3).

                  (5)

                  EEZ līgumā ir iekļaujama Komisijas Īstenošanas regula (ES) Nr. 540/2011 (4).

                  (6)

                  EEZ līgumā ir iekļaujama Komisijas Īstenošanas regula (ES) Nr. 541/2011 (5).

                  (7)

                  EEZ līgumā ir iekļaujama Komisijas Regula (ES) Nr. 544/2011 (6).

                  (8)

                  EEZ līgumā ir iekļaujama Komisijas Regula (ES) Nr. 545/2011 (7).

                  (9)

                  EEZ līgumā ir iekļaujama Komisijas Regula (ES) Nr. 546/2011 (8).

                  (10)

                  EEZ līgumā ir iekļaujama Komisijas Regula (ES) Nr. 547/2011 (9).

                  (11)

                  EEZ līgumā ir iekļaujama Komisijas Īstenošanas regula (ES) Nr. 844/2012 (10).

                  (12)

                  EEZ līgumā ir iekļaujama Komisijas Regula (ES) Nr. 283/2013 (11).

                  (13)

                  EEZ līgumā ir iekļaujama Komisijas Regula (ES) Nr. 284/2013 (12).

                  (14)

                  Ar Regulu (EK) Nr. 1107/2009 atceļ Padomes Direktīvas 79/117/EEK (13) un 91/414/EEK (14), kas ir iekļautas EEZ līgumā un tādēļ saskaņā ar EEZ līgumu ir jāatceļ.

                  (15)

                  Ar Regulu (ES) Nr. 283/2013 atceļ Regulu (ES) Nr. 544/2011, kas iekļauta EEZ līgumā un tāpēc ir atceļama saskaņā ar EEZ līgumu.

                  (16)

                  Ar Regulu (ES) Nr. 284/2013 atceļ Regulu (ES) Nr. 545/2011, kas iekļauta EEZ līgumā un tāpēc ir atceļama saskaņā ar EEZ līgumu.

                  (17)

                  Tādēļ attiecīgi būtu jāgroza EEZ līguma II pielikums.

                  (18)

                  Tādēļ Savienības nostājas EEZ Apvienotajā komitejā pamatā vajadzētu būt pievienotajam lēmuma projektam,

            IR PIEŅĒMUSI ŠO LĒMUMU.
      1. pants
      Nostājas, kas Eiropas Savienības vārdā jāieņem EEZ Apvienotajā komitejā par ierosināto grozījumu EEZ līguma II pielikumā (Tehniskie noteikumi, standarti, testēšana un sertifikācija), pamatā ir EEZ Apvienotās komitejas lēmuma projekts, kas pievienots šim lēmumam.
      2. pants
      Šis lēmums stājas spēkā tā pieņemšanas dienā.

         Briselē, 2014. gada 25. septembrī

               Padomes vārdā –

               priekšsēdētāja

            F. GUIDI

         (1)  OV L 305, 30.11.1994., 6. lpp.

         (2)  OV L 1, 3.1.1994., 3. lpp.

         (3)  Eiropas Parlamenta un Padomes Regula (EK) Nr. 1107/2009 (2009. gada 21. oktobris) par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (OV L 309, 24.11.2009., 1. lpp.).

         (4)  Komisijas Īstenošanas regula (ES) Nr. 540/2011 (2011. gada 25. maijs), ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.).

         (5)  Komisijas Īstenošanas regula (ES) Nr. 541/2011 (2011. gada 1. jūnijs), ar ko groza Īstenošanas regulu (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz apstiprināto darbīgo vielu sarakstu (OV L 153, 11.6.2011., 187. lpp.).

         (6)  Komisijas Regula (ES) Nr. 544/2011 (2011. gada 10. jūnijs), ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu datu prasībām (OV L 155, 11.6.2011., 1. lpp.).

         (7)  Komisijas Regula (ES) Nr. 545/2011 (2011. gada 10. jūnijs), ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz augu aizsardzības līdzekļu datu prasībām (OV L 155, 11.6.2011., 67. lpp.).

         (8)  Komisijas Regula (ES) Nr. 546/2011 (2011. gada 10. jūnijs) par Eiropas Parlamenta un Padomes Regulas (EK) Nr. 1107/2009 īstenošanu attiecībā uz vienotajiem principiem augu aizsardzības līdzekļu novērtēšanai un atļauju piešķiršanai (OV L 155, 11.6.2011., 127. lpp.).

         (9)  Komisijas Regula (ES) Nr. 547/2011 (2011. gada 8. jūnijs), ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz augu aizsardzības līdzekļu marķēšanas prasībām (OV L 155, 11.6.2011., 176. lpp.).

         (10)  Komisijas Īstenošanas regula (ES) Nr. 844/2012 (2012. gada 18. septembris), ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009 par augu aizsardzības līdzekļu laišanu tirgū (OV L 252, 19.9.2012., 26. lpp.).

         (11)  Komisijas Regula (ES) Nr. 283/2013 (2013. gada 1. marts), ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū nosaka datu prasības attiecībā uz darbīgajām vielām (OV L 93, 3.4.2013., 1. lpp.).

         (12)  Komisijas Regula (ES) Nr. 284/2013 (2013. gada 1. marts), ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū nosaka datu prasības attiecībā uz augu aizsardzības līdzekļiem (OV L 93, 3.4.2013., 85. lpp.).

         (13)  Padomes Direktīva 79/117/EEK (1978. gada 21. decembris), ar ko aizliedz laist tirgū un izmantot augu aizsardzības līdzekļus, kuru sastāvā ir konkrētas aktīvās vielas (OV L 33, 8.2.1979., 36. lpp.).

         (14)  Padomes Direktīva 91/414/EEK (1991. gada 15. jūlijs) par augu aizsardzības līdzekļu laišanu tirgū (OV L 230, 19.8.1991., 1. lpp.).

         PROJEKTS
         EEZ APVIENOTĀS KOMITEJAS LĒMUMS Nr. 675/2014
         (… gada …),
         ar ko groza EEZ līguma II pielikumu (Tehniskie noteikumi, standarti, testēšana un sertifikācija)
         EEZ APVIENOTĀ KOMITEJA,
         ņemot vērā Līgumu par Eiropas Ekonomikas zonu (“EEZ līgums”) un jo īpaši tā 98. pantu,
         tā kā:

                     (1)

                     EEZ līgumā ir iekļaujama Eiropas Parlamenta un Padomes Regula (EK) Nr. 1107/2009 (2009. gada 21. oktobris) par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1).

                     (2)

                     EEZ līgumā ir iekļaujama Komisijas Īstenošanas regula (ES) Nr. 540/2011 (2011. gada 25. maijs), ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (2), kas labota ar OV L 26, 28.1.2012., 38. lpp.

                     (3)

                     EEZ līgumā ir iekļaujama Komisijas Īstenošanas regula (ES) Nr. 541/2011 (2011. gada 1. jūnijs), ar ko groza Īstenošanas Regulu (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz apstiprināto darbīgo vielu sarakstu (3).

                     (4)

                     EEZ līgumā ir iekļaujama Komisijas Regula (ES) Nr. 544/2011 (2011. gada 10. jūnijs), ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu datu prasībām (4).

                     (5)

                     EEZ līgumā ir iekļaujama Komisijas Regula (ES) Nr. 545/2011 (2011. gada 10. jūnijs), ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz augu aizsardzības līdzekļu datu prasībām (5).

                     (6)

                     EEZ līgumā ir iekļaujama Komisijas Regula (ES) Nr. 546/2011 (2011. gada 10. jūnijs) par Eiropas Parlamenta un Padomes Regulu (EK) Nr. 1107/2009 īstenošanu attiecībā uz vienotajiem principiem augu aizsardzības līdzekļu novērtēšanai un atļauju piešķiršanai (6).

                     (7)

                     EEZ līgumā ir iekļaujama Komisijas Regula (ES) Nr. 547/2011 (2011. gada 8. jūnijs), ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz augu aizsardzības līdzekļu marķēšanas prasībām (7).

                     (8)

                     EEZ līgumā ir iekļaujama Komisijas Īstenošanas regula (ES) Nr. 844/2012 (2012. gada 18. septembris), ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009 par augu aizsardzības līdzekļu laišanu tirgū (8).

                     (9)

                     EEZ līgumā ir iekļaujama Komisijas Regula (ES) Nr. 283/2013 (2013. gada 1. marts), ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū nosaka datu prasības attiecībā uz darbīgajām vielām (9).

                     (10)

                     EEZ līgumā ir iekļaujama Komisijas Regula (ES) Nr. 284/2013 (2013. gada 1. marts), ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū nosaka datu prasības attiecībā uz augu aizsardzības līdzekļiem (10).

                     (11)

                     Ar Regulu (EK) Nr. 1107/2009 atceļ Padomes Direktīvas 79/117/EEK (11) un 91/414/EEK (12), kas ir iekļautas EEZ līgumā un tādēļ saskaņā ar EEZ līgumu ir jāatceļ.

                     (12)

                     Ar Regulu (ES) Nr. 283/2013 atceļ Regulu (ES) Nr. 544/2011, kas iekļauta EEZ līgumā un kas attiecīgi jāatceļ saskaņā ar EEZ līgumu.

                     (13)

                     Ar Regulu (ES) Nr. 284/2013 atceļ Regulu (ES) Nr. 545/2011, kas iekļauta EEZ līgumā un kas attiecīgi jāatceļ saskaņā ar EEZ līgumu.

                     (14)

                     Tādēļ attiecīgi būtu jāgroza EEZ līguma II pielikums,

               IR PIEŅĒMUSI ŠO LĒMUMU.
         1. pants
         EEZ līguma II pielikuma XV nodaļu groza šādi:

                     1)

                     aiz 12.zzo punkta (Komisijas Lēmums 2013/204/ES) iekļauj šādus punktus:

                                 “13.

                                    32009 R 1107: Eiropas Parlamenta un Padomes Regula (EK) Nr. 1107/2009 (2009. gada 21. oktobris) par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (OV L 309, 24.11.2009., 1. lpp.).
                                 Šajā līgumā regulas noteikumus lasa ar šādiem pielāgojumiem:

                                             a)

                                             EBTA valstīm ir tiesības ierobežot piekļuvi saviem tirgiem attiecībā uz tiem augu aizsardzības līdzekļiem, kas satur darbīgās vielas, kuras ir apstiprinātas saskaņā ar Padomes Direktīvu 91/414/EEK vai Regulas (EK) Nr. 1107/2009 80. pantā ietvertajiem pārejas pasākumiem;

                                             b)

                                             Katra EBTA valsts, izņemot Lihtenšteinu, var būt “ziņotāja dalībvalsts” un “otrā ziņotāja”;

                                             c)

                                             regulas 18. pantu papildina ar šādu tekstu:
                                             “18. panta f) punktā minētajam darbīgo vielu novērtēšanas sadalījumam ir jāsaņem attiecīgās EBTA valsts piekrišana.”;

                                             d)

                                             regulas 37. panta 4. punktu un 42. panta 2. punktu papildina ar šādu tekstu:
                                             “EBTA valstīm 120 dienu termiņš sākas, agrākais, no dienas, kad šajā līgumā ir iekļauts apstiprinājuma akts darbīgajai vielai, ko satur augu aizsardzības līdzeklis.”;

                                             e)

                                             regulas 47. panta 3. punktu papildina ar šādu tekstu:
                                             “EBTA valstīm 120 dienu termiņš sākas, agrākais, no dienas, kad šajā līgumā ir iekļauts apstiprinājuma akts darbīgajai vielai, ko satur augu aizsardzības līdzeklis ar zemu kaitīguma pakāpi.”;

                                             f)

                                             regulas 48. pantu papildina ar šādu tekstu:
                                             “EBTA valstis var ierobežot ģenētiski modificētus organismus saturošu augu aizsardzības līdzekļu piekļuvi savam tirgum, ja saskaņā ar Direktīvas 2001/18/EK 23. pantu, kas pielāgots ar šo līgumu, ir veikti pasākumi šo organismu ierobežošanai vai aizliegšanai.”;

                                             g)

                                             Lihtenšteinai nepiemēro regulas 49. pantu;

                                             h)

                                             regulas 80. panta 6. punktu aizstāj ar šādu:
                                             “Augu aizsardzības līdzekļus, kas saņēmuši atļauju saskaņā ar valstu tiesību aktiem, kuri bija piemērojami atļaujas izsniegšanas brīdī, var turpināt laist tirgū, līdz augu aizsardzības līdzeklim ir veikta riska novērtēšana saskaņā ar Regulu (EK) Nr. 1107/2009.”;

                                             i)

                                             “A zona – ziemeļi” regulas I pielikumā papildina ar šādu tekstu:
                                             “Islande, Norvēģija”;

                                             j)

                                             “B zona – centrs” regulas I pielikumā papildina ar šādu tekstu:
                                             “Lihtenšteina”.

                                 13.a

                                    32011 R 0540: Komisijas Īstenošanas regula (ES) Nr. 540/2011 (2011. gada 25. maijs), ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (OV L 153, 11.6.2011., 1. lpp.), kas labota ar OV L 26, 28.1.2012., 38. lpp., kas grozīta ar:

                                             —

                                                32011 R 0541: Komisijas Īstenošanas regula (ES) Nr. 541/2011 (2011. gada 1. jūnijs) (OV L 153, 11.6.2011., 187. lpp.).

                                       Šajā līgumā regulas noteikumus lasa ar šādiem pielāgojumiem:
                                 EBTA valstīm ir tiesības ierobežot piekļuvi saviem tirgiem attiecībā uz tiem augu aizsardzības līdzekļiem, kas satur darbīgās vielas, kuras ir apstiprinātas saskaņā ar Padomes Direktīvu 91/414/EEK vai Regulas (EK) Nr. 1107/2009 80. pantā ietvertajiem pārejas pasākumiem.

                                 13.b

                                    32011 R 0544: Komisijas Regula (ES) Nr. 544/2011 (2011. gada 10. jūnijs), ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu datu prasībām (OV L 155, 11.6.2011., 1. lpp.).

                                 13.c

                                    32011 R 0545: Komisijas Regula (ES) Nr. 545/2011 (2011. gada 10. jūnijs), ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz augu aizsardzības līdzekļu datu prasībām (OV L 155, 11.6.2011., 67. lpp.).

                                 13.d

                                    32011 R 0546: Komisijas Regula (ES) Nr. 546/2011 (2011. gada 10. jūnijs) par Eiropas Parlamenta un Padomes Regulas (EK) Nr. 1107/2009 īstenošanu attiecībā uz vienotajiem principiem augu aizsardzības līdzekļu novērtēšanai un atļauju piešķiršanai (OV L 155, 11.6.2011., 127. lpp.).

                                 13.e

                                    32011 R 0547: Komisijas Regula (ES) Nr. 547/2011 (2011. gada 8. jūnijs), ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz augu aizsardzības līdzekļu marķēšanas prasībām (OV L 155, 11.6.2011., 176. lpp.).
                                 Šajā līgumā regulas noteikumus lasa ar šādiem pielāgojumiem:

                                             a)

                                             II pielikuma 1.1. punktā ietverto sarakstu ar virsrakstu “RSh 1” papildina šādi:
                                             “IS: Eitrað í snertingu við augu.
                                             NO: Giftig ved øyekontakt.”;

                                             b)

                                             II pielikuma 1.1. punktā ietverto sarakstu ar virsrakstu “RSh 2” papildina šādi:
                                             “IS: Getur valdið ljósnæmingu.
                                             NO: Kan gi overfølsomhet for sollys/UV-stråling.”;

                                             c)

                                             II pielikuma 1.1. punktā ietverto sarakstu ar virsrakstu “RSh 3” papildina šādi:
                                             “IS: Efnið brennir húð og augu í snertingu við gufu og veldur kali í snertingu við vökva.
                                             NO: Kontakt med damp virker etsende på hud og øyne, og kontakt med væske gir frostskade.”;

                                             d)

                                             regulas III pielikuma 1. punktā sniegto sarakstu papildina šādi:
                                             “IS: Mengið ekki vatn með efninu eða íláti þess. (Hreinsið ekki búnað nálægt yfirborðsvatni/Koma skal í veg fyrir að mengun verði með afrennsli frá bæjarhlöðum og vegum.)

                                             NO: Unngå forurensning av vannmiljøet med produktet eller emballasjen. (Ikke rengjør spredeutstyr nær overflatevann/unngå forurensning via avrenning fra gårdsplasser og veier).”;

                                             e)

                                             III pielikuma 2.1. punktā ietverto sarakstu ar virsrakstu “SPo 1” ar virsrakstu “Īpaši noteikumi” papildina šādi:
                                             “IS: Ef efnið kemst í snertingu við húð skal fyrst hreinsa það af með þurrum klút og skola síðan húðina með miklu vatni.
                                             NO: Etter kontakt med huden, fjern først produktet med en tørr klut, og vask deretter med mye vann.”;

                                             f)

                                             III pielikuma 2.1. punktā ietverto sarakstu ar virsrakstu “SPo 2” ar virsrakstu “Īpaši noteikumi” papildina šādi:
                                             “IS: Þvoið allan hlífðarfatnað að lokinni notkun.
                                             NO: Vask alt personlig verneutstyr etter bruk.”;

                                             g)

                                             III pielikuma 2.1. punktā ietverto sarakstu ar virsrakstu “SPo 3” ar virsrakstu “Īpaši noteikumi” papildina šādi:
                                             “IS: Forðist innöndun reyks eftir að kveikt hefur verið í efninu og yfirgefið þegar í stað svæðið sem er til meðhöndlunar.
                                             NO: Pust ikke inn røyken etter at produktet har antent, og forlat det behandlede området øyeblikkelig.”;

                                             h)

                                             III pielikuma 2.1. punktā ietverto sarakstu ar virsrakstu “SPo 4” ar virsrakstu “Īpaši noteikumi” papildina šādi:
                                             “IS: Opna skal ílátið utanhús og við þurr skilyrði.
                                             NO: Beholderen skal åpnes utendørs og under tørre forhold.”;

                                             i)

                                             III pielikuma 2.1. punktā ietverto sarakstu ar virsrakstu “SPo 5” ar virsrakstu “Īpaši noteikumi” papildina šādi:
                                             “IS: Loftræsta skal úðuð svæði/gróðurhús (vandlega/eða í tilgreindan tíma/þar til úðinn hefur þornað) áður en farið er þangað inn aftur.
                                             NO: De behandlede områder/veksthus ventileres (grundig/eller angivelse av tid/inntil produktet har tørket) før man oppholder seg der igjen.”;

                                             j)

                                             III pielikuma 2.2. punktā ietverto sarakstu ar virsrakstu “SPe 1” papildina šādi:
                                             “IS: Til að vernda grunnvatn/jarðvegslífverur skal ekki nota þetta eða annað efni sem inniheldur (tilgreinið virkt efni eða flokk virkra efna eftir því sem við á) lengur eða oftar en (tilgreinið hversu lengi eða oft má nota efnið).
                                             NO: For å beskytte (grunnvannet/jordlevende organismer) må dette produktet eller andre produkter som inneholder (angi navnet på virksomt stoff eller gruppe av virksomme stoffer) kun brukes/ikke brukes mer enn (angi tidsperiode eller antall behandlinger).”;

                                             k)

                                             III pielikuma 2.2. punktā ietverto sarakstu ar virsrakstu “SPe 2” papildina šādi:
                                             “IS: Til að vernda grunnvatn/vatnalífverur skal ekki nota þetta efni (á tilgreinda jarðvegsgerð eða við tilgreindar aðstæður).
                                             NO: For å beskytte (grunnvannet/vannlevende organismer) må dette produktet ikke brukes (på beskrevet jordtype eller under beskrevne forhold).”;

                                             l)

                                             III pielikuma 2.2. punktā ietverto sarakstu ar virsrakstu “SPe 3” papildina šādi:
                                             “IS: Til að vernda vatnalífverur/plöntur utan markhóps/liðdýr utan markhóps/skordýr má ekki nota efnið nær óræktuðu landi/yfirborðsvatni en (tilgreind breidd svæðis sem er óheimilt að úða).
                                             NO: For å beskytte (vannlevende organismer/viltlevende planter/insekter/leddyr) må dette produktet ikke brukes nærmere enn (angi avstand) fra (overflatevann/kantvegetasjon).”;

                                             m)

                                             III pielikuma 2.2. punktā ietverto sarakstu ar virsrakstu “SPe 4” papildina šādi:
                                             “IS: Til að vernda vatnalífverur/plöntur utan markhóps má ekki nota efnið á malbikað, steinsteypt, hellulagðt eða malarborið yfirborð eða vegi (járnbrautarspor) eða önnur svæði þar sem hætt er við afrennsli út í umhverfið.
                                             NO: For å beskytte (vannlevende organismer/viltlevende planter) må dette produktet ikke brukes på harde overflater som asfalterte, betong- brostein- eller gruslagte områder og veier/jernbane, eller på andre områder med stor risiko for avrenning.”;

                                             n)

                                             III pielikuma 2.2. punktā ietverto sarakstu ar virsrakstu “SPe 5” papildina šādi:
                                             “IS: Til að vernda fugla/villt spendýr verður að gæta þess vandlega að efnið sé algerlega hulið jarðvegi; gætið þess sérstaklega að efnið sé hulið í endum raða.
                                             NO: For å beskytte (fugler/ville pattedyr) skal produktet innblandes i jorden. Sørg også for at produktet er helt innblandet i enden av radene.”;

                                             o)

                                             III pielikuma 2.2. punktā ietverto sarakstu ar virsrakstu “SPe 6” papildina šādi:
                                             “IS: Hreinsið upp allt efni, sem hefur farið til spillis, til að vernda fugla/villt spendýr.
                                             NO: For å beskytte (fugler/ville pattedyr) skal alt søl fjernes.”;

                                             p)

                                             III pielikuma 2.2. punktā ietverto sarakstu ar virsrakstu “SPe 7” papildina šādi:
                                             “IS: Óheimilt er að nota efnið á varptíma fugla.
                                             NO: Må ikke brukes i fuglenes hekketid.”;

                                             q)

                                             III pielikuma 2.2. punktā ietverto sarakstu ar virsrakstu “SPe 8” papildina šādi:
                                             “IS: Hættulegt frævandi skordýrum/Til að vernda býflugur og önnur frævandi skordýr er óheimilt að nota efnið á blómstrandi nytjaplöntur/Óheimilt er að nota efnið þar sem býflugur eru í fæðuleit/Fjarlægið býkúpur meðan meðhöndlun með efninu fer fram eða hyljið þær á meðan og í (tilgreinið tíma) að lokinni meðhöndlun/Óheimilt er að nota efnið ef blómstrandi illgresi er til staðar/Eyða skal illgresi áður en það blómgast/Óheimilt er að nota efnið fyrir (tilgreinið tíma).
                                             NO: Farlig for bier./For å beskytte bier og andre pollinerende insekter må dette produkt ikke brukes mens kulturen blomstrer./Må ikke brukes der biene søker næring./Dekk til eller flytt bikuber i behandlingsperioden og i (nevn antall timer/dager) etter behandlingen./Må ikke brukes i nærheten av blomstrende ugress./Fjern ugresset før det blomstrer./Må ikke brukes før (tidspunkt).”;

                                             r)

                                             regulas III pielikuma 2.3. punktā ietverto sarakstu papildina šādi:
                                             “IS: Til að koma í veg fyrir þolmyndun skal ekki nota þetta eða annað varnarefni sem inniheldur (tilgreinið virkt efni eða flokk virkra efna eftir því sem við á) oftar eða lengur en (tilgreinið hversu oft eða lengi má nota efnið).
                                             NO: For å unngå utvikling av resistens må dette produkt eller andre produkter som inneholder (angi virksomt stoff eller gruppe av virksomme stoffer) kun brukes/ikke brukes mer enn (i tidsperioden eller antall ganger).”;

                                             s)

                                             III pielikuma 2.4. punktā ietverto sarakstu ar virsrakstu “SPr 1” papildina šādi:
                                             “IS: Beitu skal komið fyrir þannig að ekki sé hætta á að önnur dýr komist í hana. Festa skal beituna tryggilega þannig að nagdýr geti ekki dregið hana í burtu.
                                             NO: Produktet skal plasseres på en slik måte at risikoen for at andre dyr kan innta produktet minimeres. Pass på at produkt i blokkform ikke kan flyttes vekk av de gnagere som skal bekjempes.”;

                                             t)

                                             III pielikuma 2.4. punktā ietverto sarakstu ar virsrakstu “SPr 2” papildina šādi:
                                             “IS: Auðkennið svæðið, sem meðhöndla á, meðan á meðhöndlun stendur. Varað skal við hættunni á að verða fyrir eitrun (beinni eða óbeinni) af völdum storkuvarans og tilgreina skal móteitrið við honum.
                                             NO: Det behandlede området skal merkes i behandlingsperioden. Faren for forgiftning (primær eller sekundær) ved inntak av antikoaguleringsmidler, samt motgift, skal angis på oppslag.”;

                                             u)

                                             III pielikuma 2.4. punktā ietverto sarakstu ar virsrakstu “SPr 3” papildina šādi:
                                             “IS: Hræ nagdýra skulu fjarlægð daglega af meðhöndlaða svæðinu meðan meðhöndlun stendur yfir. Ekki má setja hræin í opin sorpílát.
                                             NO: Døde gnagere skal fjernes fra behandlingsområdet hver dag. Døde gnagere må ikke plasseres i åpne avfallsbeholdere.”

                                 13.f

                                    32012 R 0844: Komisijas 2012. gada 18. septembra Īstenošanas regula (ES) Nr. 844/2012, ar ko nosaka noteikumus, kas vajadzīgi darbīgo vielu apstiprinājumu atjaunošanas procedūras īstenošanai, kā paredzēts Eiropas Parlamenta un Padomes Regulā (EK) Nr. 1107/2009 par augu aizsardzības līdzekļu laišanu tirgū (OV L 252, 19.9.2012., 26. lpp.).”

                           ;

                     2)

                     tekstu 13.b punktā (Komisijas Regula (ES) Nr. 544/2011) aizstāj ar šādu:
                     “32013 R 0283: Komisijas 2013. gada 1. marta Regula (ES) Nr. 283/2013, ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū nosaka datu prasības attiecībā uz darbīgajām vielām (OV L 93, 3.4.2013., 1. lpp.)”;

                     3)

                     tekstu 13.c punktā (Komisijas Regula (ES) Nr. 545/2011) aizstāj ar šādu:
                     “32013 R 0284: Komisijas 2013. gada 1. marta Regula (ES) Nr. 284/2013, ar ko saskaņā ar Eiropas Parlamenta un Padomes Regulu (EK) Nr. 1107/2009 par augu aizsardzības līdzekļu laišanu tirgū nosaka datu prasības attiecībā uz augu aizsardzības līdzekļiem (OV L 93, 3.4.2013., 85. lpp.).”

               2. pants
         EEZ līguma II pielikuma XV nodaļas 6. punkta (Padomes Direktīva 79/117/EEK) tekstu un 12.a punkta (Padomes Direktīva 91/414/EEK) tekstu svītro.
         3. pants
         Regulu (EK) Nr. 1107/2009, (ES) Nr. 540/2011, kas labota ar OV L 26, 28.1.2012., 38. lpp., (ES) Nr. 541/2011, (ES) Nr. 544/2011, (ES) Nr. 545/2011, (ES) Nr. 546/2011, (ES) Nr. 547/2011, (ES) Nr. 844/2012, (ES) Nr. 283/2013 un (ES) Nr. 284/2013 teksts islandiešu un norvēģu valodā, kas jāpublicē Eiropas Savienības Oficiālā Vēstneša EEZ papildinājumā, ir autentisks.
         4. pants
         Šis lēmums stājas spēkā […], ja ir sniegti visi paziņojumi saskaņā ar EEZ līguma 103. panta 1. punktu (*).
         Attiecībā uz Lihtenšteinu šis Apvienotās komitejas lēmums stājas spēkā tajā pašā dienā vai dienā, kad stājas spēkā nolīgums starp Lihtenšteinu un Austriju, ar ko nosaka sadarbību augu aizsardzības līdzekļu un palīgvielu atļauju piešķiršanas procedūru jomā saskaņā ar Regulu (EK) Nr. 1107/2009, atkarībā no tā, kas ir vēlāk.
         5. pants
         Šo lēmumu publicē Eiropas Savienības Oficiālā Vēstneša EEZ iedaļā un tā EEZ papildinājumā.

            Briselē,

                  EEZ Apvienotās komitejas vārdā –

                  priekšsēdētājs

                  EEZ Apvienotās komitejas

                  sekretāri

            (1)  OV L 309, 24.11.2009., 1. lpp.

            (2)  OV L 153, 11.6.2011., 1. lpp.

            (3)  OV L 153, 11.6.2011., 187. lpp.

            (4)  OV L 155, 11.6.2011., 1. lpp.

            (5)  OV L 155, 11.6.2011., 67. lpp.

            (6)  OV L 155, 11.6.2011., 127. lpp.

            (7)  OV L 155, 11.6.2011., 176. lpp.

            (8)  OV L 252, 19.9.2012., 26. lpp.

            (9)  OV L 93, 3.4.2013., 1. lpp.

            (10)  OV L 93, 3.4.2013., 85. lpp.

            (11)  OV L 33, 8.2.1979., 36. lpp.

            (12)  OV L 230, 19.8.1991., 1. lpp.

            (*)  [Konstitucionālās prasības nav norādītas.] [Konstitucionālās prasības ir norādītas.]


title: 2010/708/ES: Padomes Lēmums ( 2010. gada 22. novembris ), ar ko ieceļ amatā Reģionu komitejas locekli un divus locekļu aizstājējus no Austrijas

text:
               24.11.2010

               LV

               Eiropas Savienības Oficiālais Vēstnesis

               L 308/52

         PADOMES LĒMUMS
   (2010. gada 22. novembris),
   ar ko ieceļ amatā Reģionu komitejas locekli un divus locekļu aizstājējus no Austrijas
   (2010/708/ES)
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Austrijas valdības priekšlikumu,
   tā kā:

               (1)

               Padome 2009. gada 22. decembrī un 2010. gada 18. janvārī pieņēma attiecīgi Lēmumu 2009/1014/ES (1) un Lēmumu 2010/29/ES (2), ar ko laikposmam no 2010. gada 26. janvāra līdz 2015. gada 25. janvārim ieceļ amatā Reģionu komitejas locekļus un to aizstājējus.

               (2)

               Pēc Johannes PEINSTEINER kunga pilnvaru termiņa beigām ir atbrīvojusies viena Reģionu komitejas locekļa vieta.

               (3)

               Pēc Markus LINHART kunga iecelšanas Reģionu komitejas locekļa amatā ir atbrīvojusies viena Reģionu komitejas locekļa aizstājēja vieta.

               (4)

               Pēc Marianne FÜGL kundzes pilnvaru termiņa beigām ir atbrīvojusies viena Reģionu komitejas locekļa aizstājēja vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo amata pilnvaru laiku, proti, līdz 2015. gada 25. janvārim, Reģionu komitejā tiek iecelti:

               a)

               komitejas locekļa amatā:

                           —

                              Markus LINHART kungs, Herr Bürgermeister von Bregenz, Dipl. Ing.;

                     un

               b)

               komitejas locekļa aizstājēja amatā:

                           —

                              Johannes PEINSTEINER kungs, Herr Bürgermeister von St. Wolfgang, Landtagsabgeordneter,

                           —

                              Hannes WENINGER kungs, Herr Gemeinderat Nationalratsabgeordneter.

         2. pants
   Šis lēmums stājas spēkā tā pieņemšanas dienā.

      Briselē, 2010. gada 22. novembrī

            Padomes vārdā –

            priekšsēdētājs

         S. VANACKERE

      (1)  OV L 348, 29.12.2009., 22. lpp.

      (2)  OV L 12, 19.1.2010., 11. lpp.


title: Izpildu Komitejas lēmums (1997. gada 25. aprīlis) par līguma piešķiršanu SIS II provizoriskam pētījumam (SCH/Com–ex (97) 2, rev. 2)

text:
Svarīgs juridisks paziņojums

|

41997D0002

Oficiālais Vēstnesis L 239 , 22/09/2000 Lpp. 0440 - 0440

		Izpildu Komitejas lēmums(1997. gada 25. aprīlis)par līguma piešķiršanu SIS II provizoriskam pētījumam(SCH/Com–ex (97) 2, rev. 2)IZPILDU KOMITEJA,ņemot vērā Šengenas Līguma īstenošanas konvencijas 132. pantu,ņemot vērā 1996. gada 19. decembra Luksemburgas sanāksmē pieņemto lēmumu izveidot jaunas paaudzes SIS, SIS II, kas ne tikai ļautu integrēt visas Šengenas valstis, bet arī ieviestu jaunas funkcijas,tā kā SIS II izveide ietver provizoriska pētījuma veikšanu, lai noteiktu jaunās sistēmas struktūru, un tā kā tālab jāuzsāk procedūra saskaņā ar Padomes Direktīvu 92/50/EEK (1992. gada 18. jūnijs) par to, kā koordinēt pakalpojumu valsts līgumu piešķiršanas procedūras,IR PIEŅĒMUSI ŠO LĒMUMU.1. Ar šo Portugālei uzdod, cieši sadarboties ar citām Šengenas valstīm, lai piešķirtu līgumu par SIS II provizorisko pētījumu, uzsākot procedūru saskaņā ar Padomes Direktīvu 92/50/EEK (1992. gada 18. jūnijs) par to, kā koordinēt pakalpojumu valsts līgumu piešķiršanas procedūras, un saskaņā ar piemērojamiem Portugāles tiesību aktiem.2. Ar šo Portugālei tiek uzticēta šā projekta koordinācija un budžeta vadība, cieši sadarbojoties ar citām Šengenas valstīm.3. Izstrādā Finanšu regulu, lai reglamentētu visus budžeta jautājumus saistībā ar SIS II provizorisko pētījumu; šai regulai jāsniedz Portugālei visas juridiskās un finanšu garantijas.4. Izstrādā arī Administratīvo regulu, lai skaidri noteiktu visu iesaistīto pušu, proti, līgumslēdzējas iestādes, Šengenas valstu un Šengenas Sekretariāta pilnvaras un pienākumus.5. Šengenas Sekretariāts koordinē projektu, tostarp administratīvo pārvaldību un koordināciju starp dažādām Šengenas darba grupām, ciešā sadarbībā ar projekta vadītāju un budžeta pārvaldības vadītāju.6. Ar šo Izpildu komiteja piešķir pilnvaras Centrālajai grupai uzraudzīt procedūru, īpaši saistībā ar:a) SIS II provizoriskā pētījuma specifikācijām un paziņojumu par izsoles uzaicinājumu;b) Finanšu regulu un Administratīvo regulu.Lisabonā, 1997. gada 25. aprīlīPriekšsēdētājsFrancesco Seixas da Costa--------------------------------------------------


title: Padomes Lēmums (ES) 2017/1435 (2017. gada 17. jūlijs) par nostāju, kas Eiropas Savienības vārdā jāieņem Asociācijas padomē, kas izveidota ar Asociācijas nolīgumu starp Eiropas Savienību un Eiropas Atomenerģijas kopienu, un to dalībvalstīm, no vienas puses, un Moldovas Republiku, no otras puses, attiecībā uz ES un Moldovas Republikas asociācijas programmas pieņemšanu

text:
               8.8.2017

               LV

               Eiropas Savienības Oficiālais Vēstnesis

               L 205/68

         PADOMES LĒMUMS (ES) 2017/1435
   (2017. gada 17. jūlijs)
   par nostāju, kas Eiropas Savienības vārdā jāieņem Asociācijas padomē, kas izveidota ar Asociācijas nolīgumu starp Eiropas Savienību un Eiropas Atomenerģijas kopienu, un to dalībvalstīm, no vienas puses, un Moldovas Republiku, no otras puses, attiecībā uz ES un Moldovas Republikas asociācijas programmas pieņemšanu
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 217. pantu saistībā ar 218. panta 9. punktu,
   ņemot vērā Eiropas Komisijas un Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Asociācijas nolīgums starp Eiropas Savienību un Eiropas Atomenerģijas kopienu, un to dalībvalstīm, no vienas puses, un Moldovas Republiku, no otras puses, attiecībā uz ES un Moldovas Republikas asociācijas programmas pieņemšanu (1) (“nolīgums”) tika parakstīts 2014. gada 27. jūnijā un stājās spēkā 2016. gada 1. jūlijā.

               (2)

               Saskaņā ar nolīguma 436. panta 1. punktu Asociācijas padomei ir pilnvaras pieņemt ieteikumus nolīguma mērķu sasniegšanai.

               (3)

               Lai sekmētu nolīguma piemērošanu, Puses ir vienojušās izveidot asociācijas programmu ar mērķi noteikt prioritāšu sarakstu kopīgam darbam katrā no jomām.

               (4)

               Puses ir vienojušās par asociācijas programmu, lai sekmētu nolīguma īstenošanu. Asociācijas programmu pieņems ar nolīgumu izveidotā Asociācijas padome.

               (5)

               Padomei jāieņem Savienības nostāja Asociācijas padomē attiecībā uz ES un Moldovas Republikas asociācijas programmas 2017.–2019. gadam pieņemšanu,

         IR PIEŅĒMUSI ŠO LĒMUMU.
   1. pants
   Nostājas, kas Eiropas Savienības vārdā jāieņem Asociācijas padomē, kas izveidota ar Asociācijas nolīgumu starp Eiropas Savienību un Eiropas Atomenerģijas kopienu, un to dalībvalstīm, no vienas puses, un Moldovas Republiku, no otras puses, attiecībā uz ES un Moldovas Republikas asociācijas programmas 2017.–2019. gadam pieņemšanu, pamatā ir Asociācijas padomes ieteikuma projekts, kas pievienots šim lēmumam.
   2. pants
   Šis lēmums stājas spēkā tā pieņemšanas dienā.

      Briselē, 2017. gada 17. jūlijā

            Padomes vārdā –

            priekšsēdētāja

         F. MOGHERINI

      (1)  OV L 260, 30.8.2014., 4. lpp.

      PROJEKTS
      ES UN MOLDOVAS REPUBLIKAS ASOCIĀCIJAS PADOMES IETEIKUMS Nr. 1/2017
      (… gada …)
      par ES un Moldovas Republikas asociācijas programmu
      ES UN MOLDOVAS REPUBLIKAS ASOCIĀCIJAS PADOME,
      ņemot vērā Asociācijas nolīgumu starp Eiropas Savienību un Eiropas Atomenerģijas kopienu, un to dalībvalstīm, no vienas puses, un Moldovas Republiku, no otras puses,
      tā kā:

                  (1)

                  Asociācijas nolīgums starp Eiropas Savienību un Eiropas Atomenerģijas kopienu, un to dalībvalstīm, no vienas puses, un Moldovas Republiku, no otras puses (1) (“nolīgums”), tika parakstīts 2014. gada 27. jūnijā un stājās spēkā 2016. gada 1. jūlijā.

                  (2)

                  Saskaņā ar nolīguma 436. panta 1. punktu Asociācijas padomei ir pilnvaras pieņemt ieteikumus nolīguma mērķu sasniegšanai.

                  (3)

                  Ievērojot nolīguma 453. panta 1. punktu, Puses veic jebkurus vispārējus vai konkrētus pasākumus, kas nepieciešami to saistību izpildei saskaņā ar nolīgumu, un tām ir jānodrošina, ka nolīgumā izvirzītie mērķi tiek sasniegti.

                  (4)

                  Pārskatot Eiropas kaimiņattiecību politiku, tika ierosināts sākt jaunu posmu attiecībās ar partneriem, dodot iespēju palielināt abu pušu ieinteresētību.

                  (5)

                  Savienība un Moldovas Republika vienojās nostiprināt savu partnerību, vienojoties par prioritāšu kopumu 2017.–2019. gadam, ar mērķi atbalstīt un stiprināt Moldovas Republikas izturētspēju un stabilitāti, turklāt vienlaikus cenšoties veidot ciešāku politisko asociāciju un dziļāku ekonomisko integrāciju.

                  (6)

                  Nolīguma puses vienojās par ES un Moldovas Republikas asociācijas programmas tekstu, kas palīdzēs īstenot nolīgumu, koncentrējot sadarbību uz kopīgi noteiktajām kopējām interesēm,

            IR PIEŅĒMUSI ŠO IETEIKUMU.
      1. pants
      Asociācijas Padome iesaka pusēm īstenot ES un Moldovas Republikas asociācijas programmu, kā izklāstīts pielikumā1.
      2. pants
      ES un Moldovas Republikas asociācijas programma, kā izklāstīts pielikumā, aizstāj ES un Moldovas Republikas asociācijas programmu, kas tika pieņemta 2014. gada 26. jūnijā.
      3. pants
      Šis ieteikums stājas spēkā tā pieņemšanas dienā.

         …, [2017. gada diena, mēnesis].

               Asociācijas padomes vārdā –

               priekšsēdētājs

         (1)  OV L 260, 30.8.2014., 4. lpp.


title: Eiropas Parlamenta Lēmums (ES) 2015/1644 (2015. gada 29. aprīlis) par Eiropas Aviācijas drošības aģentūras 2013. finanšu gada pārskatu apstiprināšanu

text:
               30.9.2015

               LV

               Eiropas Savienības Oficiālais Vēstnesis

               L 255/195

      EIROPAS PARLAMENTA LĒMUMS (ES) 2015/1644
      (2015. gada 29. aprīlis)
      par Eiropas Aviācijas drošības aģentūras 2013. finanšu gada pārskatu apstiprināšanu
      EIROPAS PARLAMENTS,

                  —

                  ņemot vērā Eiropas Aviācijas drošības aģentūras 2013. finanšu gada galīgos pārskatus,

                  —

                  ņemot vērā Revīzijas palātas ziņojumu par Eiropas Aviācijas drošības aģentūras 2013. finanšu gada pārskatiem un Aģentūras atbildes (1),

                  —

                  ņemot vērā deklarāciju (2) par pārskatu ticamību, kā arī par pakārtoto darījumu likumību un pareizību, kuru Revīzijas palāta sniegusi par 2013. finanšu gadu saskaņā ar Līguma par Eiropas Savienības darbību 287. pantu,

                  —

                  ņemot vērā Padomes 2015. gada 17. februāra ieteikumu par apstiprinājumu, ko sniedz Aģentūrai par 2013. finanšu gada budžeta izpildi (05304/2015 – C8-0054/2015),

                  —

                  ņemot vērā Līguma par Eiropas Savienības darbību 319. pantu,

                  —

                  ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (3),

                  —

                  ņemot vērā Eiropas Parlamenta un Padomes 2012. gada 25. oktobra Regulu (ES, Euratom) Nr. 966/2012 par finanšu noteikumiem, ko piemēro Savienības vispārējam budžetam, un par Padomes Regulas (EK, Euratom) Nr. 1605/2002 atcelšanu (4) un jo īpaši tās 208. pantu,

                  —

                  ņemot vērā Eiropas Parlamenta un Padomes 2008. gada 20. februāra Regulu (EK) Nr. 216/2008 par kopīgiem noteikumiem civilās aviācijas jomā un par Eiropas Aviācijas drošības aģentūras izveidi, un ar ko atceļ Padomes Direktīvu 91/670/EEK, Regulu (EK) Nr. 1592/2002 un Direktīvu 2004/36/EK (5), un jo īpaši tās 60. pantu,

                  —

                  ņemot vērā Komisijas 2002. gada 19. novembra Regulu (EK, Euratom) Nr. 2343/2002 par pamata Finanšu regulu struktūrām, kas minētas 185. pantā Padomes Regulā (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (6),

                  —

                  ņemot vērā Komisijas 2013. gada 30. septembra Deleģēto regulu (ES) Nr. 1271/2013 par finanšu pamatregulu struktūrām, kas minētas Eiropas Parlamenta un Padomes Regulas (ES, Euratom) Nr. 966/2012 208. pantā (7), un jo īpaši tās 108. pantu,

                  —

                  ņemot vērā Reglamenta 94. pantu un V pielikumu,

                  —

                  ņemot vērā Budžeta kontroles komitejas ziņojumu un Transporta un tūrisma komitejas atzinumu (A8-0074/2015),

         1.

            konstatē, ka Eiropas Aviācijas drošības aģentūras gada galīgie pārskati ir tādi, kā norādīts Revīzijas palātas gada pārskata pielikumā;

         2.

            apstiprina Eiropas Aviācijas drošības aģentūras 2013. finanšu gada pārskatus;

         3.

            uzdod priekšsēdētājam šo lēmumu nosūtīt Eiropas Aviācijas drošības aģentūras izpilddirektoram, Padomei, Komisijai un Revīzijas palātai, kā arī nodrošināt tā publicēšanu Eiropas Savienības Oficiālajā Vēstnesī (L sērijā).

               Priekšsēdētājs

            Martin SCHULZ

               Ģenerālsekretārs

            Klaus WELLE

         (1)  OV C 442, 10.12.2014., 93. lpp.

         (2)  Skatīt 1. zemsvītras piezīmi.

         (3)  OV L 248, 16.9.2002., 1. lpp.

         (4)  OV L 298, 26.10.2012., 1. lpp.

         (5)  OV L 79, 19.3.2008., 1. lpp.

         (6)  OV L 357, 31.12.2002., 72. lpp.

         (7)  OV L 328, 7.12.2013., 42. lpp.


title: 2006/970/Euratom: Padomes Lēmums ( 2006. gada 18. decembris ) par Eiropas Atomenerģijas kopienas ( Euratom ) Septīto pamatprogrammu pētniecības un mācību darbībām kodolenerģijas jomā (2007. līdz 2011. gads)

text:
L 400/60        LV                Eiropas Savienības Oficiālais Vēstnesis             30.12.2006
                                                    II
                            (Tiesību akti, kuru publicēšana nav obligāta)
                                               PADOME
                                          Padomes Lēmums
                                     (2006. gada 18. decembris)
                         par Eiropas Atomenerģijas kopienas (Euratom)
                  Septīto pamatprogrammu pētniecības un mācību darbībām
                            kodolenerģijas jomā (2007. līdz 2011. gads)
                                         (2006/970/Euratom)
EIROPAS SAVIENĪBAS PADOME,
ņemot vērā Eiropas Atomenerģijas kopienas dibināšanas līgumu un jo īpaši tā 7. pantu,
ņemot vērā Komisijas priekšlikumu,
ņemot vērā Eiropas Parlamenta atzinumu 1,
ņemot vērā Eiropas Ekonomikas un sociālo lietu komitejas atzinumu 2,
1
        2006. gada 15. jūnija Atzinums (Oficiālajā Vēstnesī vēl nav publicēts).
2
        OV C 65, 17.3.2006., 9. lpp.
 ---pagebreak--- 30.12.2006       LV                Eiropas Savienības Oficiālais Vēstnesis                          L 400/61
tā kā:
(1)      Kopīgi valstu un Eiropas centieni pētniecības un mācību jomā ir būtiski, lai veicinātu un
         nodrošinātu ekonomisko izaugsmi un pilsoņu labklājību Eiropā.
(2)      Septītajai pamatprogrammai būtu japapildina citas ES darbības pētniecības politikas jomā,
         kas vajadzīgas, lai īstenotu Lisabonas stratēģiju, jo īpaši tās, kas saistītas ar izglītību,
         mācībām, konkurētspēju un inovāciju, rūpniecību, nodarbinātību un vidi.
(3)      Septītās pamatprogrammas pamatā ir tās priekšteces sasniegumi Eiropas Pētniecības telpas
         izveidē un pamatprogramma turpina tos, lai attīstītu uz zinātnes atziņām balstītu
         ekonomiku un sabiedrību Eiropā.
(4)      Komisijas Zaļajā grāmatā par Eiropas stratēģiju drošai energoapgādei ir uzsvērts
         ieguldījums, ko dod kodolenerģētika, lai samazinātu siltumnīcefekta gāzu emisijas un
         mazinātu Eiropas atkarību no enerģijas importa.
(5)       Komisija 2005. gada 24. augustā ir iesniegusi ārējā novērtējuma slēdzienus attiecībā uz to
         Kopienas pasākumu īstenošanu un rezultātiem, kas veikti piecu gadu laikā pirms šā
         novērtējuma, kā arī savus apsvērumus.
 ---pagebreak--- L 400/62         LV                Eiropas Savienības Oficiālais Vēstnesis                   30.12.2006
(6)      Atsaucoties uz Padomes 2004. gada 26. novembra Lēmumu, ar ko groza to sarunu
         risināšanas norādījumus, kas attiecas uz starptautisko eksperimentālo kodoltermisko
         reaktoru (ITER), ITER īstenošanai Eiropā, izmantojot plašāku pieeju kodolsintēzes
         enerģijai, vajadzētu būt tādu darbību galvenajai iezīmei, kas veiktas kodolsintēzes
         pētniecības jomā saskaņā ar Septīto pamatprogrammu.
(7)      Septītās pamatprogrammas īstenošana var radīt vajadzību veidot kopuzņēmumus Līguma
         45. līdz 51. panta nozīmē.
(8)      Pētījumiem, kas veikti šīs Septītās pamatprogrammas darbības laikā, būtu jāatbilst ētikas
         pamatprincipiem, tostarp tiem, kas ir iekļauti Eiropas Savienības Pamattiesību hartā. Ir
         ņemti vērā atzinumi, ko sniegusi Eiropas grupa par dabaszinātņu ētiku un jaunām
         tehnoloģijām, un tos ņems vērā arī turpmāk.
(9)      Ar šo lēmumu visam programmas laikam paredz finansējumu, kas budžeta lēmējinstitūcijai
         ir galvenā atsauce ikgadējās budžeta procedūras laikā, kā paredzēts 37. punktā Eiropas
         Parlamenta, Padomes un Komisijas Iestāžu nolīgumā (2006. gada 17. maijs) par budžeta
         disciplīnu un pareizu finanšu pārvaldību 1.
1
        OV C 139, 14.6.2006., 1. lpp.
 ---pagebreak--- 30.12.2006        LV                Eiropas Savienības Oficiālais Vēstnesis                    L 400/63
(10)      Ir svarīgi nodrošināt pareizu Septītās pamatprogrammas finanšu vadību un īstenošanu
         visefektīvākajā un lietotājam draudzīgākajā, kā arī visiem dalībniekiem viegli pieejamā
         veidā.
(11)     Septītajā pamatprogrammā būtu jāvelta pienācīga uzmanība sieviešu lomai zinātnē un
         pētniecībā, lai turpinātu veicināt sieviešu aktīvu līdzdalību pētniecībā.
(12)     Kopīgajam pētniecības centram (KPC) būtu jāpalīdz nodrošināt uz klientiem orientētu
         zinātnisku un tehnisku atbalstu Kopienas politiku koncepcijai, attīstībai, īstenošanai un
         uzraudzībai. Attiecībā uz šo ir lietderīgi, ka KPC turpinātu darbu kā neatkarīgs ES zinātnes
         un tehnoloģiju etaloncentrs īpašās kompetences jomās.
(13)      Lai panāktu savstarpēju ieguvumu, ir svarīga Eiropas pētniecības darbību starptautiskā un
         pasaules dimensija. Būtu jāparedz, ka Septītajā pamatprogrammā var piedalīties valstis,
         kas šajā sakarā noslēgušas vajadzīgos nolīgumus, un – projektu līmenī uz savstarpēja
         izdevīguma pamata – personas no trešām valstīm, kā arī no starptautiskām zinātniskās
         sadarbības organizācijām.
 ---pagebreak--- L 400/64         LV                 Eiropas Savienības Oficiālais Vēstnesis                  30.12.2006
(14)     Septītajai pamatprogrammai būtu jāveicina Eiropas Savienības paplašināšanās, sniedzot
         zinātnisku un tehnoloģisku atbalstu kandidātvalstīm Kopienas acquis īstenošanai un
         integrācijai Eiropas Pētniecības telpā.
(15)     Būtu jāveic arī atbilstīgi pasākumi, lai novērstu nelikumības un krāpšanu, kā arī pasākumi,
         lai atgūtu zaudētos, nepamatoti izmaksātos vai nepareizi izlietotos līdzekļus, saskaņā ar
         Padomes Regulu (EK, Euratom) Nr. 2988/95 (1995. gada 18. decembris) par Eiropas
         Kopienu finanšu interešu aizsardzību 1, Regulu (EK, Euratom) Nr. 2185/96 (1996. gada
         11. novembris) par pārbaudēm un apskatēm uz vietas, ko Komisija veic, lai aizsargātu
         Eiropas Kopienu finanšu intereses pret krāpšanu un citām nelikumībām 2, un Padomes
         Regulu (Euratom) Nr. 1074/1999 (1999. gada 25. maijs) par izmeklēšanu, ko veic Eiropas
         Birojs krāpšanas apkarošanai (OLAF) 3.
(16)     Komisija ir apspriedusies ar Zinātnes un tehnikas komiteju, kas ir sniegusi savu atzinumu,
IR PIEŅĒMUSI ŠO LĒMUMU.
1
        OV L 312, 23.12.1995., 1. lpp.
2
        OV L 292, 15.11.1996., 2. lpp.
3
        OV L 136, 31.5.1999., 8. lpp.
 ---pagebreak--- 30.12.2006       LV                Eiropas Savienības Oficiālais Vēstnesis                      L 400/65
                                                 1. pants
                                Septītās pamatprogrammas pieņemšana
Ar šo laikposmam no 2007. gada 1. janvāra līdz 2011. gada 31. decembrim pieņem daudzgadu
pamatprogrammu pētniecības un mācību darbībām kodolenerģijas jomā, turpmāk– "Septītā
pamatprogramma".
                                                 2. pants
                                                  Mērķi
1.       Veicinot uz zinātnes atziņām balstītas sabiedrības veidošanu, pamatojoties uz Eiropas
         Pētniecības telpu, Septītajā pamatprogrammā ievēro Līguma 1. pantā un 2. panta a) punktā
         noteiktos vispārīgos mērķus.
2.       Septītajā pamatprogrammā ir ietverta Kopienas pētniecība, tehnoloģiju attīstība,
         starptautiskā sadarbība, tehniskās informācijas izplatīšanas un ekspluatācijas darbības, kā
         arī mācības, ko noteiks divās īpašajās programmās:
         Pirmā īpašā programma attiecas uz šādām jomām:
         a)    pētniecība kodolsintēzes jomā, lai izstrādātu droša, ilgtspējīga, videi nekaitīga un
               ekonomiski stabila enerģijas avota tehnoloģiju;
         b)    kodoldalīšanās un aizsardzība pret radiāciju, jo īpaši lai veicinātu kodoldalīšanās un
               citu radiācijas izmantojumu veidu drošu izmantošanu, resursu efektivitāti un
               rentabilitāti rūpniecībā un medicīnā.
 ---pagebreak--- L 400/66         LV               Eiropas Savienības Oficiālais Vēstnesis                 30.12.2006
         Otra īpašā programma ir saistīta ar Kopīgā pētniecības centra (KPC) darbībām
         kodolenerģijas jomā.
3.       Minēto īpašo programmu vispārīgs apraksts sniegts I pielikumā.
                                                3. pants
          Maksimālā kopējā summa un katrai programmai piešķirtā finansējuma īpatsvars
1.       Maksimālā kopējā summa Septītās pamatprogrammas īstenošanai laikposmam no
         2007. līdz 2011. gadam ir EUR 2 751 miljoni. Minētās summas sadalījums ir šāds
         (EUR, miljoni):
          Kodolsintēzes enerģijas pētniecība 1                                     1947
          Kodoldalīšanās un aizsardzība pret radiāciju                              287
          KPC darbības kodolenerģijas jomā                                         517
2.       Sīki izstrādāti noteikumi Kopienas finansiālai līdzdalībai Septītajā pamatprogrammā ir
         noteikti II pielikumā.
1
        Vismaz EUR 900 miljoni no kodolsintēzes enerģijas pētniecībai paredzētās summas tiks
        rezervēti pasākumiem, kas nav ITER veidošana – minēti I pielikumā.
 ---pagebreak--- 30.12.2006      LV                 Eiropas Savienības Oficiālais Vēstnesis                   L 400/67
                                                 4. pants
                               Kopienas finanšu interešu aizsardzība
Attiecībā uz Kopienas darbībām, ko finansē saskaņā ar šo lēmumu, Kopienas tiesību normu
pārkāpuma gadījumā, tostarp saistībā ar šo Septīto programmu paredzēto līgumsaistību pārkāpumu,
kuru rada kāda uzņēmēja rīcība vai nolaidība, kas kaitē vai varētu kaitēt Eiropas Savienības
vispārējam budžetam vai tās pārvaldītiem budžetiem, radot nepamatotus izdevumus, piemēro
Regulas (EK, Euratom) Nr. 2988/95 un (Euratom, EK) Nr. 2185/96.
                                                 5. pants
                                          Ētikas pamatprincipi
Visus pētījumus, ko veic saskaņā ar Septīto pamatprogrammu, veic saskaņā ar ētikas
pamatprincipiem.
                                                 6. pants
                              Uzraudzība, novērtēšana un pārskatīšana
1.        Komisija pastāvīgi un sistemātiski uzrauga Septītās pamatprogrammas un tās īpašo
         programmu īstenošanu un regulāri ziņo par šīs uzraudzības rezultātiem un tos izplata.
 ---pagebreak--- L 400/68         LV                Eiropas Savienības Oficiālais Vēstnesis                     30.12.2006
2.       Ne vēlāk kā 2010. gadā Komisija, turpinot ex-post Sestās pamatprogrammas novērtējumu,
         ar ārējo ekspertu palīdzību veic Septītās pamatprogrammas un tās īpašo programmu uz
         pierādījumiem balstītu starpposma novērtējumu. Šis novērtējums skar notiekošo
         pētniecības darbību kvalitāti, to īstenošanas un pārvaldības kvalitāti, kā arī virzību uz
         izvirzītajiem mērķiem.
3.       Pēc Septītās pamatprogrammas pabeigšanas Komisija veic programmas pamatojuma,
         īstenošanas un sasniegumu ārējo novērtējumu, pieaicinot neatkarīgus ekspertus.
         Komisija minētā novērtējuma secinājumus, pievienojot savus apsvērumus, dara zināmus
         Eiropas Parlamentam, Padomei, Eiropas Ekonomikas un sociālo lietu komitejai un
         Reģionu komitejai.
 ---pagebreak--- 30.12.2006      LV               Eiropas Savienības Oficiālais Vēstnesis                 L 400/69
                                               7. pants
                                           Stāšanās spēkā
Šis lēmums stājas spēkā nākamajā dienā pēc tā publicēšanas Eiropas Savienības Oficiālajā
Vēstnesī.
Briselē, 2006. gada 18. decembrī
                                             Padomes vārdā –
                                             priekšsēdētājs
                                             J.-E. ENESTAM
 ---pagebreak--- L 400/70         LV                Eiropas Savienības Oficiālais Vēstnesis                  30.12.2006
                                             I PIELIKUMS
                ZINĀTNES UN TEHNOLOĢIJU MĒRĶI, TĒMAS UN DARBĪBAS
IEVADS
Eiropas Atomenerģijas kopienas (Euratom) Septīto pamatprogrammu pētniecības un mācību
darbībām kodolenerģijas jomā veido divas daļas, kas atbilst "netiešajiem" pasākumiem
kodolsintēzes pētniecības jomā un saistībā ar kodoldalīšanos un aizsardzību pret radiāciju, kā arī
KPC "tiešajām" pētniecības darbībām.
I.A.     KODOLSINTĒZES ENERĢIJAS PĒTNIECĪBA
Mērķis
Izstrādāt zināšanu bāzi un īstenot ITER kā galveno pasākumu, lai izveidotu drošu, ilgtspējīgu, videi
nekaitīgu un ekonomiski stabilu spēkstaciju reaktoru prototipus.
 ---pagebreak--- 30.12.2006        LV               Eiropas Savienības Oficiālais Vēstnesis                       L 400/71
Pamatojums
Eiropas energoapgādē pastāv būtiski trūkumi saistībā ar tuvākā laikposma, vidēja termiņa un
ilgtermiņa apsvērumiem. Jo īpaši vajadzīgi pasākumi, lai risinātu jautājumus saistībā ar apgādes
drošību, klimata pārmaiņām un ilgtspējīgu attīstību, tajā pat laikā neapdraudot turpmāko
ekonomikas izaugsmi.
Papildus centieniem, ko ES veic atjaunojamo enerģiju pētniecības jomā, kodolsintēze var būt
potenciāli nozīmīgs veids, kā ES tuvākajās desmitgadēs īstenot ilgtspējīgu un drošu energoapgādi,
pēc tam, kad komerciālie kodolsintēzes reaktori ir nonākuši tirgū. Tās veiksmīga attīstība
nodrošinās apgādi ar drošu, stabilu un videi draudzīgu enerģiju. Eiropas kodolsintēzes pētniecības
ilgtermiņa mērķis, kas ietver visas ar kodolsintēzi saistītās darbības dalībvalstīs un asociētās trešās
valstīs, ir kopīga tādu reaktoru prototipu izveide spēkstacijām aptuveni pēc trīsdesmit vai trīsdesmit
pieciem gadiem un atkarībā no zinātnes un tehnoloģiju progresa, kas atbilst minētajām prasībām un
ir ekonomiski dzīvotspējīgi.
Stratēģija ilgtermiņa mērķa sasniegšanai kā galveno prioritāti ietver ITER izveidi (liels
eksperimentāls mehānisms, ar kuru demonstrēs kodolsintēzes enerģijas zinātniski tehnisko
pamatojumu), kam sekos DEMO – kodolsintēzes spēkstacijas "demonstrējuma" – izveide. Tas būs
saistīts ar dinamisku pētniecības un attīstības atbalsta programmu ITER vajadzībām, kā arī DEMO
nepieciešamo kodolsintēzes materiālu, tehnoloģiju un fizikas pilnveidei. Tajā iesaistīsies Eiropas
rūpniecības nozaru pārstāvji, kodolsintēzes apvienības un trešās valstis, jo īpaši ITER nolīguma
puses.
 ---pagebreak--- L 400/72         LV                  Eiropas Savienības Oficiālais Vēstnesis                  30.12.2006
Darbības
1.       ITER realizācija
         Tajā ietvertas darbības kopīgai ITER (kā starptautiskas pētniecības infrastruktūras)
         realizēšanai, jo īpaši attiecībā uz vietas sagatavošanu, ITER organizācijas un Eiropas ITER
         kopuzņēmuma izveidi, pārvaldību un personāla nodrošinājumu, vispārēju tehnisko un
         administratīvo atbalstu, iekārtu un instalāciju būvi un atbalstu projektam būvniecības laikā.
2.       Pētniecība un attīstība ITER darbības sagatavošanai
         Ar koncentrētas fizikas un tehnoloģiju programmas palīdzību tiks izmantotas attiecīgas
         kodolsintēzes programmas iekārtas un resursi, t.i. JET un citas magnētiskās hermetizācijas
         iekārtas – gan tās, kas ir pieejamas, tiks būvētas vai kas tiek būvētas
         ("Tokamak","Stellarator", RFP (reversed field pinches)). Tajā paredzēts novērtēt konkrētas
         galvenās ITER tehnoloģijas, konsolidēt ITER projekta izvēles un sagatavoties ITER
         darbībai, izmantojot eksperimentālas un teorētiskas darbības.
3.       Tehnoloģiskās darbības DEMO sagatavošanai
         Tajā ietverta intensīvu kodolsintēzes materiālu un galveno kodolsintēzes tehnoloģiju,
         tostarp "virsslāņa" (blanket) tehnoloģiju, attīstība un īpašas projekta grupas izveide, lai
         sagatavotos Starptautiskas kodolsintēzes materiālu apstarošanas iekārtas (IFMIF)
         būvniecībai, kas vajadzīga DEMO paredzēto materiālu izvērtēšanai. Tostarp tās būs
         materiālu starojuma pārbaudes un modelēšana, DEMO konceptuālā projekta pētījumi un
         pētījumi par kodolsintēzes enerģijas drošuma, vides un sociālekonomiskajiem aspektiem.
 ---pagebreak--- 30.12.2006       LV                 Eiropas Savienības Oficiālais Vēstnesis                    L 400/73
4.       Pētniecības un attīstības darbības ilgākā termiņā
         Šajās darbībās būs ietverta uzlaboto koncepciju tālāka pilnveidošana magnētiskās
         hermetizācijas shēmām, kas var sniegt potenciālu labumu kodolsintēzes spēkstacijām
         (koncentrējoties uz W7-X stellaratora iekārtas būvniecību), teoriju un modelēšanu, kas
         vērsta uz kodolsintēzes plazmas uzvedības visaptverošu izpratni, kā arī ar inerciālo
         hermetizāciju saistīto dalībvalstu civilās pētniecības darbību koordināciju, saziņas
         uzturēšanas darbības kontekstā.
5.        Cilvēkresursi, izglītība un mācības
         Attiecībā uz tūlītējām un vidēja termiņa vajadzībām saistībā ar ITER, kā arī kodolsintēzes
         tālākai pilnveidei izmantos ierosmes, kuru mērķis ir nodrošināt, lai būtu pieejami skaita,
         prasmju un augsta līmeņa mācību un pieredzes ziņā pietiekami cilvēkresursi, jo īpaši
         attiecībā uz kodolsintēzes fiziku un projektēšanu.
6.       Infrastruktūras
         Starptautiskā kodolsintēzes enerģijas pētniecības projekta ITER izveide būs jauno
         pētniecības infrastruktūru sastāvdaļa ar spēcīgu Eiropas dimensiju.
7.       Tehnoloģiju izplatīšanas process
         ITER pieprasīs jaunas un elastīgākas organizatoriskās struktūras, lai ļautu inovāciju un
         tehnoloģiskā progresa procesu ātri pārcelt uz rūpniecību, lai varētu risināt problēmas un lai
         Eiropas rūpniecība varētu kļūt konkurētspējīgāka.
 ---pagebreak--- L 400/74         LV               Eiropas Savienības Oficiālais Vēstnesis                     30.12.2006
I.B.     KODOLDALĪŠANĀS UN AIZSARDZĪBA PRET RADIĀCIJU
Mērķis
Izveidot pārdomātu zinātniski tehnisko bāzi, lai paātrinātu praktisko risinājumu attīstību radioaktīvo
atkritumu ar ilgu pussabrukšanas periodu drošākai apsaimniekošanai, jo īpaši, lai veicinātu lielāku
kodolenerģijas drošību, efektivitāti resursu izmantošanas ziņā un rentabilitāti, kā arī nodrošināt
robustu un sociāli pieņemamu sistēmu cilvēka un vides aizsardzībai pret jonizējošā starojuma
ietekmi.
Pamatojums
Kodolenerģija šobrīd rada vienu trešdaļu no visas ES patērētās elektroenerģijas un, būdama
nozīmīgākais bāzes elektroenerģijas avots, kas kodolspēkstacijas darbības laikā neemitē CO2, tā ir
svarīgs elements debatēs par līdzekļiem cīņā pret klimata pārmaiņām un to, kā mazināt Eiropas
atkarību no enerģijas importa. Eiropas kodolenerģētikas nozari kopumā raksturo progresīvu
tehnoloģiju izmantošana, un tā rada nodarbinātību vairākiem simtiem tūkstošu cilvēku ar augstu
prasmju līmeni. Augstāk attīstītas kodoltehnoloģijas varētu piedāvāt izredzes būtiski uzlabot resursu
izmantošanu un efektivitāti, nodrošinot vēl augstākus drošības standartus un radot vēl mazāk
atkritumu nekā pašreizējie projekti.
 ---pagebreak--- 30.12.2006        LV                Eiropas Savienības Oficiālais Vēstnesis                     L 400/75
Tomēr ir nozīmīgi jautājumi, kas skar šā enerģijas avota ilgstošu izmantošanu ES. Joprojām
jācenšas nodrošināt, ka augstais drošības līmenis Kopienā tiktu saglabāts arī turpmāk un ka
aizsardzības pret radioaktīvo starojumu uzlabošana joprojām prioritāra joma. Būtiskākie no
jautājumiem ir reaktora darbības drošums un atkritumu ar ilgu pussabrukšanas periodu
apsaimniekošana; saistībā ar abiem tiek veikts nepārtraukts darbs tehniskā līmenī, tomēr ir vajadzīgi
arī kopēji politiski un sabiedriski centieni. Attiecībā uz visiem radiācijas izmantojuma veidiem – kā
rūpniecībā, tā medicīnā – svarīgākais princips ir cilvēka un vides aizsardzība. Visās šeit ietvertajās
tematiskajās jomās vissvarīgākais ir nodrošināt augsta līmeņa drošību. Līdzīgi visā kodolzinātnes un
kodolenerģētikas sfērā pastāv skaidri nosakāmas vajadzības attiecībā uz pētniecības infrastruktūru
un zinātnisko atziņu pieejamību. Turklāt atsevišķās tehniskās jomas ir savstarpēji saistītas ar tādiem
transversāliem tematiem kā kodoldegvielas cikls, aktinīdu ķīmija, riska analīze un drošības
novērtējums, un pat sociāli un pārvaldības jautājumi.
Būs vajadzīgi arī pētījumi, lai izpētītu jaunas zinātniskās un tehnoloģiskās iespējas un elastīgi
reaģētu uz jaunām politikas vajadzībām, kas rodas Septītās pamatprogrammas darbības laikā.
Darbības
1.       Radioaktīvo atkritumu apsaimniekošana
         Uz īstenošanu orientētas pētniecības un attīstības darbības saistībā ar visiem pārējiem
         būtiskajiem izlietotās degvielas un radioaktīvo atkritumu ar ilgu pussabrukšanas periodu
         dziļas ģeoloģiskas apglabāšanas aspektiem un attiecīgā gadījumā demonstrējumi saistībā ar
         tehnoloģijām un drošību, kā arī lai pamatotu vienota Eiropas uzskata izveidi atkritumu
         apsaimniekošanas un apglabāšanas galvenajos jautājumos. Pētījumi par sadalīšanos un
         transmutāciju un/vai citiem jautājumiem, kuru mērķis ir samazināt apglabājamo atkritumu
         apjomu un/vai bīstamību.
 ---pagebreak--- L 400/76         LV                Eiropas Savienības Oficiālais Vēstnesis                    30.12.2006
2.       Reaktoru sistēmas
         Pētniecība, lai veicinātu visu attiecīgo tipu esošo reaktoru sistēmu (tostarp degvielas cikla
         iekārtas) nepārtrauktu drošu darbību, ņemot vērā jaunus izaicinājumus, piemēram,
         ekspluatācijas laika pagarināšanu un jaunu progresīvu drošības novērtējuma metodoloģiju
         izstrādi (gan tehniskais, gan cilvēciskais faktors), tostarp attiecībā uz smagiem nelaimes
         gadījumiem, kā arī lai novērtētu topošo reaktoru sistēmu potenciālu, drošības un atkritumu
         apsaimniekošanas īstermiņa un vidēja termiņa aspektus, tādējādi saglabājot ES jau
         sasniegtos augsta līmeņa standartus un ievērojami uzlabojot radioaktīvo atkritumu
         apsaimniekošanu ilgtermiņā.
3.       Aizsardzība pret radiāciju
         Pētījumi, jo īpaši par zemu devu radīto risku, par izmantojumu medicīnā un avāriju
         pārvaldību, lai radītu zinātnisko bāzi robustai, taisnīgai un sociāli pieņemamai aizsardzības
         sistēmai, kas nevajadzīgi neierobežos radioaktīvā starojuma pozitīvās un plaši izplatītās
         lietojuma iespējas medicīnā un rūpniecībā. Pētījumi, lai iespējami mazinātu radioloģiskā
         terorisma un kodolterorisma, kā arī kodolmateriālu plūsmas novirzīšanās ietekmi.
 ---pagebreak--- 30.12.2006         LV                Eiropas Savienības Oficiālais Vēstnesis                   L 400/77
4.        Infrastruktūras
          Atbalsts tādu pētniecības infrastruktūru kā materiālu pārbaudes iekārtas, pazemes
          pētniecības laboratorijas un radiobioloģijas iekārtas un audu bankas, pieejamībai un
          savstarpējai sadarbībai, kas vajadzīga, lai uzturētu augstus tehnisko sasniegumu,
          jauninājumu un drošības standartus Eiropas kodolenerģijas nozarē.
5.        Cilvēkresursi, mobilitāte un mācības
          Atbalsts zinātniskās kompetences un cilvēkresursu saglabāšanai un pilnveidošanai
          (piemēram, īstenojot kopīgus mācību pasākumus), lai kodolenerģijas nozarē garantētu
          atbilstīgi kvalificētu pētnieku, inženieru un darbinieku pieejamību ilgākā laikposmā.
II.       KOPĪGĀ PĒTNIECĪBAS CENTRA (KPC) DARBĪBAS KODOLENERĢIJAS JOMĀ
Mērķis
Sniegt uz klientu orientētu zinātnisko un tehnoloģisko atbalstu Kopienas kodolenerģijas politikas
veidošanas procesā, nodrošinot atbalstu pastāvošo politiku īstenošanai un uzraudzībai, vienlaikus
elastīgi reaģējot uz jaunām politikas vajadzībām.
 ---pagebreak--- L 400/78         LV                Eiropas Savienības Oficiālais Vēstnesis                    30.12.2006
Pamatojums
KPC atbalsta Eiropas energoapgādes stratēģijas mērķus, jo īpaši, lai sekmētu atbilstību Kioto
tikšanās mērķiem. Kopienas kompetence ir atzīta daudzos kodoltehnoloģijas aspektos, un tās
pamatā ir spēcīga iepriekšēju panākumu bāze šajā jomā. KPC lietderīgums, kas izpaužas kā atbalsts
Kopienas politikas jomām un tā līdzdalība jauno kodolenerģijas pētniecības tendenču veidošanā,
pamatojas uz tā zinātnisko kompetenci un integrāciju starptautiskajā zinātniskajā sabiedrībā, kā arī
uz sadarbību ar citiem pētniecības centriem un zināšanu izplatīšanu. KPC rīcībā ir kompetents
personāls un modernas iekārtas, lai veiktu atzītu zinātniski tehnisko darbu, ar mērķi noturēt
priekšplānā Eiropā veikto pētniecību, pateicoties tās zinātniskā un tehniskā darba kvalitātei. KPC
atbalsta Kopienas politiku saglabāt pamatkompetenci un speciālās zināšanas arī turpmāk,
nodrošinot citiem pētniekiem piekļuvi tās infrastruktūrām, apmācot jaunus zinātniekus un veicinot
viņu mobilitāti, un tādejādi Eiropā atbalstot zinātību kodolenerģētikas jomā. Ir radies jauns
pieprasījums, jo īpaši ārējo sakaru jomā un ar drošību saistītās politikas jomās. Šādos gadījumos
vajadzīga droša iekšējā informācija, analīze un sistēmas, kuras ne vienmēr iespējams iegūt tirgū.
KPC darbības kodolenerģijas jomā paredzētas, lai apmierinātu vajadzības pētniecības un attīstības
jomā, atbalstot gan Komisiju, gan dalībvalstis. Šīs programmas mērķis ir izstrādāt un apkopot
zināšanas, kā arī piedalīties debatēs par kodolenerģijas ražošanu, tās drošumu un uzticamību,
ilgtspējīgumu un kontroli, ar to saistītajiem draudiem un problemātiskiem jautājumiem, kā arī
izvērtēt novatoriskas un nākotnes sistēmas.
 ---pagebreak--- 30.12.2006       LV                 Eiropas Savienības Oficiālais Vēstnesis                    L 400/79
Darbības
KPC darbības būs vērstas uz šādām jomām:
1.        Kodolatkritumu apsaimniekošana un ietekme uz vidi nolūkā radīt izpratni par
         kodoldegvielas procesiem, sākot no enerģijas ražošanas līdz atkritumu apglabāšanai, kā arī
         izstrādāt efektīvus risinājumus augsta līmeņa kodolatkritumu apsaimniekošanai, izmantojot
         abas galvenās iespējas (tiešā apglabāšana vai sadalīšana un transmutācija). Tiks arī
         izstrādātas darbības zināšanu uzlabošanai un lai uzlabotu atkritumu ar ilgu pussabrukšanas
         periodu apstrādi un pamatpētniecību par aktinīdiem;
2.       Kodoldrošība, īstenojot pētījumus par esošiem un jauniem degvielas cikliem, kā arī par
         reaktora drošību gan rietumu, gan Krievijas reaktoru veidam un par jauna reaktora
         projektu. Turklāt KPC piedalīsies un koordinēs Eiropas līdzdalību Ceturtās paaudzes
         starptautiskā foruma pētniecības un attīstības ierosmē, kurā iesaistītas pasaules labākās
         pētniecības organizācijas. KPC būtu jādarbojas kā pētniecības integrētājam šajā jomā ar
         mērķi nodrošināt kvalitatīvu Eiropas ieguldījumu GIF. KPC sniegs ieguldījumu tikai tajās
         jomās, kas var uzlabot novatorisku degvielas ciklu drošuma un drošības aspektus, jo īpaši
         jaunu degvielu raksturošanu, pārbaudes un analīzes; drošības un kvalitātes mērķu, drošības
         prasību un progresīvu izvērtēšanas metožu izstrādāšanu sistēmām.
 ---pagebreak--- L 400/80         LV               Eiropas Savienības Oficiālais Vēstnesis                     30.12.2006
3.       Kodoldrošība, atbalstot Kopienas saistību izpildi, jo īpaši degvielas cikla iekārtu kontroli,
         uzsverot degvielas cikla pēdējos posmus, radioaktivitātes monitoringu vidē vai
         papildprotokola un integrēto drošības pasākumu īstenošana, un pasākumi, lai novērstu
         radioaktīvo un kodolmateriālu plūsmas novirzīšanos, kas saistīta ar šādu materiālu nelegālu
         tirdzniecību.
Turklāt KPC veicinās uz faktiem balstītas debates un apzinātu lēmumu pieņemšanu attiecībā uz
piemērotu enerģijas sadalījumu, lai atbilstu Eiropas enerģijas vajadzībām (tostarp atjaunojamiem
enerģijas un kodolenerģijas avotiem).
 ---pagebreak--- 30.12.2006        LV               Eiropas Savienības Oficiālais Vēstnesis                      L 400/81
                                            II PIELIKUMS
                                     FINANSĒŠANAS SHĒMAS
Saskaņā ar dalības noteikumiem, kas izstrādāti, lai īstenotu Septīto pamatprogrammu, Kopienas
īpašajās programmās ar vairāku finansēšanas shēmu palīdzību atbalstīs pētniecības un tehnoloģiskās
attīstības darbības, kā arī demonstrējumu darbības. Šīs shēmas – vai nu atsevišķi, vai kombinācijā ar
citām – izmantos, lai finansētu dažādas visā Septītajā pamatprogrammā īstenoto darbību
kategorijas.
1.        FINANSĒŠANAS SHĒMAS KODOLSINTĒZES ENERĢIJAS JOMĀ
Kodolsintēzes enerģijas pētniecības jomas darbību īpatnības nosaka vajadzību ieviest īpašus
noteikumus. Finansiāls atbalsts tiks sniegts darbībām, ko veic, pamatojoties uz procedūrām, kuras
noteiktas:
1.1.      asociācijas līgumos starp Komisiju un dalībvalstīm vai pilnīgi asociētām trešām valstīm vai
          vienībām dalībvalstīs vai pilnīgi asociētās trešās valstīs, kas nodrošina Kopienas
          kodolsintēzes enerģijas pētniecības programmas daļas izpildi saskaņā ar Līguma 10. pantu;
1.2.      Eiropas Kodolsintēzes attīstības nolīgumā (EFDA), kas ir daudzpusējs nolīgums starp
          Komisiju un dalībvalstu vai to pilnvarotām organizācijām un asociētajām trešām valstīm,
          kas cita starpā nodrošina bāzi tālākai kodolsintēzes tehnoloģijas pētniecībai asociētās
          organizācijās un rūpniecībā, JET iekārtu izmantošanu un Eiropas ieguldījumu starptautiskā
          sadarbībā;
 ---pagebreak--- L 400/82          LV                Eiropas Savienības Oficiālais Vēstnesis                   30.12.2006
1.3.     Eiropas kopuzņēmumā ITER vajadzībām, pamatojoties uz Līguma 45. līdz 51. pantu;
1.4.     starptautiskos nolīgumos starp Euratom un trešām valstīm, ietverot darbības kodolsintēzes
         enerģijas pētniecības un attīstības jomā, jo īpaši ITER nolīgumu;
1.5.     jebkuros citos daudzpusējos līgumos starp Kopienu un asociētām organizācijām, jo īpaši
         Līgumā par personāla mobilitāti;
1.6.     izmaksu dalīšanas pasākumos, lai veicinātu kodolsintēzes enerģijas pētījumus un piedalītos
         tajos kopā ar struktūrām dalībvalstīs vai ar Septīto pamatprogrammu asociētās trešās
         valstīs, kurām nav asociācijas līguma.
Papildus minētajām darbībām var veikt pasākumus, kas vajadzīgi, lai veicinātu un attīstītu
cilvēkresursus, zinātnisko darbinieku stipendijas, integrētas infrastruktūras ierosmes, kā arī īpašus
atbalsta pasākumus, jo īpaši nolūkā koordinēt kodolsintēzes pētniecību, veikt pētījumus šo darbību
atbalstam, kā arī atbalstīt publikācijas, informācijas apmaiņu un mācības, lai veicinātu tehnoloģiju
pārņemšanu.
2.       FINANSĒŠANAS SHĒMAS CITĀS JOMĀS
Septītajā pamatprogrammā atbalstītās darbības ar kodolsintēzes enerģiju nesaistītās jomās finansē,
izmantojot vairākas finansēšanas shēmas. Šīs shēmas – vai nu atsevišķi, vai savienojumā ar citām –
tiks izmantotas, lai finansētu dažādas visā Septītajā pamatprogrammā īstenoto darbību kategorijas.
 ---pagebreak--- 30.12.2006       LV                 Eiropas Savienības Oficiālais Vēstnesis                       L 400/83
Lēmumos par īpašajām programmām, darba programmām un uzaicinājumiem iesniegt
priekšlikumus attiecīgi tiks minēti:
-        shēmas(-u) veids(-i), ko izmanto, lai finansētu dažādas darbību kategorijas;
-        dalībnieku kategorijas (piemēram, pētniecības organizācijas, universitātes, rūpniecības
         uzņēmumi, valsts iestādes), uz kurām tās attiecas;
-        pasākumu veidi (pētniecība, attīstība, demonstrējumi, mācības, izplatīšana, zināšanu
         nodošana un tamlīdzīgi pasākumi), ko var finansēt katrā no shēmām.
Ja var izmantot dažādas finansēšanas shēmas, darba programmās var noteikt finansēšanas shēmu,
kas izmantojama attiecībā uz tematu, par kuru publicēts aicinājums iesniegt priekšlikumus.
Finansēšanas shēmas ir šādas:
a)       lai atbalstītu darbības, kuras galvenokārt īsteno, pamatojoties uz uzaicinājumiem iesniegt
         priekšlikumus:
         1.     Kopīgi projekti
                Atbalsts pētījumu projektiem, ko veic konsorciji, kurus veido dalībnieki no dažādām
                valstīm, lai izstrādātu jaunas zinātniskās atziņas, jaunas tehnoloģijas, produktus vai
                kopīgus pētniecības resursus. Projektu apjoms, darbības sfēra un iekšējā organizācija
                katrā jomā un katrā tematā var atšķirties. Projekti var būt, sākot ar neliela vai vidēja
                mēroga specifiskām pētniecības darbībām līdz plašākiem integrētiem projektiem, kas
                mobilizē ievērojamu resursu apjomu, lai sasniegtu iepriekšnoteiktu mērķi.
 ---pagebreak--- L 400/84          LV                Eiropas Savienības Oficiālais Vēstnesis                   30.12.2006
         2.     Izcilības tīkli
                Atbalsts kopīgām pētniecības programmām, ko īsteno vairākas pētniecības
                organizācijas, kuras integrē savus pasākumus noteiktā jomā, un ko veic pētniecības
                grupas, sadarbojoties ilgākā laikposmā. Šo kopīgo pētniecības programmu
                īstenošanai būs vajadzīgs oficiāls ieguldījums no organizācijām, kas integrē daļu no
                saviem resursiem un pasākumiem.
         3.     Koordinācijas un atbalsta darbības
                Atbalsts darbībām, kuru mērķis ir koordinēt vai atbalstīt pētniecību (tīklu veidošana,
                apmaiņa, pētījumi, konferences u.tml.). Šīs darbības var īstenot, izmantojot arī citus
                veidus, ne tikai uzaicinājumus iesniegt priekšlikumus.
         4.     Darbības, lai veicinātu un attīstītu cilvēku resursus un mobilitāti
                Atbalsts pētnieku sagatavošanai un profesionālajai izaugsmei.
b)       lai atbalstītu darbības, ko īsteno, pamatojoties uz Padomes lēmumiem, kuru pamatā ir
         Komisijas priekšlikums, Kopiena sniegs finansiālu atbalstu dažādu avotu finansētām liela
         mēroga ierosmēm šāda finansiālā ieguldījuma veidā:
         -      finansiālais ieguldījums, lai dibinātu kopuzņēmumus, pamatojoties uz Līguma 45.
                līdz 51. pantu.
         -      finansiāls ieguldījums jaunu Eiropas nozīmes infrastruktūru attīstībai.
 ---pagebreak--- 30.12.2006       LV                 Eiropas Savienības Oficiālais Vēstnesis                     L 400/85
Kopiena īstenos finansēšanas shēmas saskaņā ar noteikumiem regulā, kas tiks pieņemta attiecībā uz
uzņēmumu, pētniecības centru un universitāšu dalības noteikumiem, attiecīgiem valsts atbalsta
instrumentiem, jo īpaši Kopienas nostādnēm par valsts atbalstu pētniecībai un attīstībai, kā arī
starptautiskiem noteikumiem šajā jomā. Saskaņā ar šiem starptautiskajiem noteikumiem būs jāspēj
pielāgot finansiālās līdzdalības apjomu un veidu katrā atsevišķajā gadījumā, jo īpaši, ja ir pieejams
finansējums no citiem valsts sektora avotiem, tostarp citiem Kopienas finansējuma avotiem,
piemēram, Eiropas Investīciju bankas (EIB).
Tāda netieša pasākuma dalībniekiem, kas izveidots mazāk attīstītā reģionā (konverģences reģioni 1
un attālākie reģioni), iespēju un vajadzības gadījumos tiks mobilizēts papildfinansējums no
struktūrfondiem.
3.       TIEŠIE PASĀKUMI – KOPĪGAIS PĒTNIECĪBAS CENTRS
Kopiena ar KPC starpniecību īstenos darbības, kuras apzīmē kā tiešās darbības.
1
        Konverģences reģioni ir tie, kas noteikti 5. pantā priekšlikumā Padomes Regulai (EK) Nr.
        1083/2006 (2006. gada 11. jūlijs), ar ko paredz vispārīgus noteikumus par Eiropas
        Reģionālās attīstības fondu, Eiropas Sociālo fondu un Kohēzijas fondu (OV L 210,
        31.7.2006., 25. lpp.). Tas ietver reģionus, kas atbilstīgi struktūrfondu finansējumam saskaņā
        ar konverģences mērķi, un reģionus, kas atbilstīgi Kohēzijas fonda finansējumam.


title: Padomes Lēmums (2000. gada 8. decembris) par Apvienoto Nāciju Organizācijas Konvencijas pret transnacionālo organizēto noziedzību un tās protokolu par cilvēku, īpaši sieviešu un bērnu, tirdzniecības un migrantu nelikumīgas pārvietošanas pa sauszemi, gaisu un jūru apkarošanu parakstīšanu Eiropas Kopienas vārdā

text:
Svarīgs juridisks paziņojums

|

32001D0087

Oficiālais Vēstnesis L 030 , 01/02/2001 Lpp. 0044 - 0044

		Padomes Lēmums(2000. gada 8. decembris)par Apvienoto Nāciju Organizācijas Konvencijas pret transnacionālo organizēto noziedzību un tās protokolu par cilvēku, īpaši sieviešu un bērnu, tirdzniecības un migrantu nelikumīgas pārvietošanas pa sauszemi, gaisu un jūru apkarošanu parakstīšanu Eiropas Kopienas vārdā(2001/87/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu, un jo īpaši tā 47. pantu, 62. panta 2. punkta a) apakšpunktu, 63. panta pirmās daļas 3. punkta b) apakšpunktu un 95. pantu, skatot tos saistībā ar 300. panta 2. punkta pirmo daļu,ņemot vērā Komisijas priekšlikumu,tā kā:(1) Komisija ar Padomes apstiprinājumu Kopienas vārdā ir vedusi sarunas par Konvencijas un abu tās protokolu daļām, kas ir Kopienas kompetencē.(2) Padome ir devusi Komisijai norādījumus vest sarunas arī par Kopienas pievienošanos minētajiem starptautiskajiem nolīgumiem.(3) Sarunas tika sekmīgi pabeigtas, un to rezultātā izstrādātos dokumentus dalībvalstis un – savas kompetences ietvaros – ekonomikas integrācijas reģionālās organizācijas no 2000. gada 12. līdz 15. decembrim varēs parakstīt Palermo un pēc tam divus gadus ANO galvenajā mītnē.(4) Dalībvalstis ir paziņojušas, ka tās parakstīs dokumentus, tiklīdz tie tiks atklāti parakstīšanai Palermo, arī Eiropas Kopienai būtu jāspēj tie parakstīt,IR PIEŅĒMUSI ŠĀDU LĒMUMU.Vienīgais pants1. Padomes priekšsēdētājs ir pilnvarots nozīmēt personas, kas Kopienas vārdā ir pilnvarotas parakstīt Konvenciju pret transnacionālo organizēto noziedzību un tās protokolus par cilvēku, īpaši sieviešu un bērnu, tirdzniecības un migrantu nelikumīgas pārvadāšanas pa sauszemi, gaisu un jūru apkarošanu.2. Konvencijas un tās papildprotokolu tekstu, ko ar 2000. gada 15. novembra Rezolūciju Nr. 25 ir pieņēmusi Apvienoto Nāciju Organizācijas Ģenerālā Asambleja, publicēs Eiropas Kopienu Oficiālajā Vēstnesī pēc tam, kad tai būs pievienojusies Kopiena.Briselē, 2000. gada 8. decembrīPadomes vārdā —priekšsēdētājsH. Védrine--------------------------------------------------


title: 2005/537/: Eiropas Parlamenta Lēmums (2005. gada 12. aprīlis) par Eiropas Savienības 2003. finanšu gada vispārējā budžeta izpildes apstiprināšanu, VIII iedaļa – ombuds

text:
               27.7.2005

               LV

               Eiropas Savienības Oficiālais Vēstnesis

               L 196/57

      EIROPAS PARLAMENTA LĒMUMS

   (2005. gada 12. aprīlis)
   par Eiropas Savienības 2003. finanšu gada vispārējā budžeta izpildes apstiprināšanu, VIII iedaļa – ombuds
   (2005/537/EK)
   EIROPAS PARLAMENTS,
   ņemot vērā Eiropas Savienības 2003. finanšu gada vispārējo budžetu (1),
   ņemot vērā 2003. finanšu gada ieņēmumu un izdevumu pārskatu un bilanci (C6–0021/2005),
   ņemot vērā Eiropas Revīzijas palātas gada pārskatu par 2003. finanšu gadu un iestāžu atbildes (2),
   ņemot vērā deklarāciju par pārskatu ticamību, kā arī par notikušo darījumu likumību un pareizību, ko Revīzijas palāta ir sniegusi saskaņā ar EK līguma 248. pantu (3),
   ņemot vērā EK līguma 272. panta 10. punktu, 275. un 276. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), it īpaši tās 50. pantu, 86. panta 4. punktu, 145., 146. un 147. pantu,
   ņemot vērā 1977. gada 21. decembra Finanšu regulu, ko piemēro Eiropas Kopienu vispārējam budžetam (5),
   ņemot vērā Reglamenta 71. pantu un V pielikumu,
   ņemot vērā Budžeta kontroles komitejas ziņojumu (A6–0066/2005),

               1.

               ombudam apstiprina 2003. finanšu gada budžeta izpildi;

               2.

               ieraksta Eiropas Parlamenta komentārus pievienotajā rezolūcijā;

               3.

               uzdod priekšsēdētājam nosūtīt šo lēmumu un pievienoto rezolūciju Padomei, Komisijai, Eiropas Kopienu Tiesai, Revīzijas palātai, Ekonomikas un sociālo lietu komitejai, Reģionu komitejai un ombudam, kā arī publicēt tekstus Eiropas Savienības Oficiālajā Vēstnesī (L sērijā).

         Josep BORRELL FONTELLES

            priekšsēdētājs

         Julian PRIESTLEY

            ģenerālsekretārs

      (1)  OV L 54, 28.2.2003., 1. lpp.

      (2)  OV C 293, 30.11.2004., 1. lpp.

      (3)  OV C 294, 30.11.2004., 99. lpp.

      (4)  OV L 248, 16.9.2002., 1. lpp.

      (5)  OV L 356, 31.12.1977., 1. lpp.

         EIROPAS PARLAMENTA REZOLŪCIJA

      ar komentāriem, kuri ir daļa no lēmuma par Eiropas Savienības 2003. finanšu gada vispārējā budžeta izpildes apstiprināšanu, VIII iedaļa – ombuds
      EIROPAS PARLAMENTS,
      ņemot vērā Eiropas Savienības 2003. finanšu gada vispārējo budžetu (1),
      ņemot vērā 2003. finanšu gada ieņēmumu un izdevumu pārskatu un bilanci (C6-0021/2005),
      ņemot vērā Eiropas Revīzijas palātas gada pārskatu par 2003. finanšu gadu un iestāžu atbildes (2),
      ņemot vērā deklarāciju par pārskatu ticamību, kā arī par notikušo darījumu likumību un pareizību, ko Revīzijas palāta ir sniegusi saskaņā ar EK līguma 248. pantu (3),
      ņemot vērā EK līguma 272. panta 10. punktu, 275. un 276. pantu,
      ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), it īpaši tās 50. pantu, 86. panta 4. punktu, 145., 146. un 147. pantu,
      ņemot vērā 1977. gada 21. decembra Finanšu regulu, ko piemēro Eiropas Kopienu vispārējam budžetam (5),
      ņemot vērā Reglamenta 71. pantu un V pielikumu,
      ņemot vērā Budžeta kontroles komitejas ziņojumu (A6-0066/2005),
      Eiropas Revīzijas palātas gada pārskats

                  1.

                  atzīmē, ka ombuds pārvaldīja EUR 4 438 653,00 budžetu, no kura bija piešķirti 91,29 % (EUR 4 052 488) un līdz 2003. gada 31. decembrim bija iztērēti 87,65 % (EUR 3 551 999,59);

                  2.

                  pieņem zināšanai ombuda paskaidrojumu, ka 2003. gada budžeta nepietiekamas izpildes cēlonis bija pārejas periods pēc iepriekšējā ombuda aiziešanas no dienesta un jaunā ombuda ievēlēšanas;

                  3.

                  atzīmē, ka Revīzijas palāta nav izteikusi nekādus apsvērumus par budžeta izpildi; tāpēc jautā, kā Revīzijas palāta plāno turpmāk novērtēt ombuda budžeta izpildi;

                  4.

                  tomēr atzīmē, ka Eiropas Parlaments ir sniedzis labvēlīgu atzinumu par Eiropas ombuda darbu, pamatojoties uz viņa gada pārskatu (6); atzīmē, ka 75 % saņemto sūdzību neattiecās uz ombuda pilnvarām un ka ombuds veica tikai 363 izmeklēšanas, lai gan kopējo lietu skaits sasniedza 2 611;

            2002. gada budžeta izpildes apstiprināšanas procedūras pārraudzība

                  5.

                  atzinīgi vērtē vispusīgo informāciju, ko ombuds sniedza Budžeta kontroles komitejai savā 2004. gada 13. decembra vēstulē;

                  6.

                  pieņem zināšanai dokumentus attiecībā uz Eiropas Parlamenta un ombuda pamatlīgumu par administratīvo un finansiālo atbalstu; turklāt atzīmē, ka Parlaments veic finansiālas iniciatīvas uzdevumu attiecībā uz I sadaļu saistībā ar personālu;

                  7.

                  atgādina, ka ombuds meklēja iespējas regulāriem lētiem braucieniem uz Frankfurtes un Cīrihes lidostu; atzīmē Eiropas Parlamenta un ombuda vienošanos, ka Parlaments iznomās papildu dienesta automašīnu, kuru nodos ombuda rīcībā, kā atlīdzību saņemot mēneša izdevumu segšanu; vēlas saņemt informāciju par galīgo risinājumu;

            Kredītrīkotāja gada darbības pārskats un iekšējā revidenta gada pārskats

                  8.

                  atzinīgi vērtē to, ka ombuds labprāt ir sniedzis kredītrīkotāja un iekšējā revidenta gada pārskatus, tostarp ticamības garantiju;

                  9.

                  atzīmē, ka ombuda birojs, pamatojoties uz Beļģijas ombuda izmantoto sistēmu, ir izstrādājis datoru programmatūru lietu pārvaldības sistēmai;

                  10.

                  atzīmē, ka Finanšu regulas īstenošana ir izraisījusi milzīgu spriedzi ombuda administrācijā; izsaka atzinību ombudam par strauju tā noteikumu nomaiņu un prasa, lai ombuds iesniedz Eiropas Parlamentam to problēmu sarakstu, kas radās Finanšu regulas īstenošanā;

                  11.

                  aicina ombudu laikus sniegt ziņojumu par panākumiem finanšu dalībnieku apmācībā profesionālo mācību kursos, lai šo ziņojumu ņemtu vērā 2004. gada budžeta izpildes apstiprināšanas procedūrā;

                  12.

                  atzinīgi vērtē skaidro struktūru, kāda ir iekšējā revidenta gada pārskatam Nr. 04/02, kurā konstatēts: “Sākotnējie dati neliecināja par kādu nozīmīga riska jomu Eiropas ombuda budžeta izpildē (…)” (7); turklāt ir izstrādāti rīcības plāni, kas ļaus arī turpmāk nostiprināt kontroles vidi.

         (1)  OV L 54, 28.2.2003., 1. lpp.

         (2)  OV C 293, 30.11.2004., 1. lpp.

         (3)  OV C 294, 30.11.2004., 99. lpp.

         (4)  OV L 248, 16.9.2002., 1. lpp.

         (5)  OV L 356, 31.12.1977., 1. lpp.

         (6)  Pieņemtie teksti, 18.11.2004., P6_TA(2004) 0065.

         (7)  Iekšējā revidenta pārskats Nr. 4/2002, 5. lpp.